Home / Health & Beauty

Cara Hilangkan Pening Kepala Berpusing

Apakah punca pening kepala yang berpanjangan, sehingga rasa mahu muntah dan rasa pusing? Izinkan sekali untuk kami berkongsi, bagaimana cara hilangkan sakit kepala yang berkesan. Sama-sama kita kupas.
Pening KepalaSedikit mengenai sebab pening kepalaApakah itu pening kepalaJenis pening kepalaKategori primerKategori sekunderPunca pening kepalaPemakananPersekitaranHormonPsikologiCara hilangkan pening kepalaHilangkan pening kepala dengan mencari ketenanganHilangkan pening kepala dengan ubah jadual tidurMakan makanan sihatHilangkan pening kepala dengan amalkan gaya hidup sihatJangan tertekanCara merawat pening disebabkan tekakanCara merawat pening disebabkan ‘cluster’
Sedikit mengenai sebab pening kepala
Pening kepala bukanlah satu perkara asing di kalangan kita.
Separuh daripada orang dewasa menghidap pening kepala setiap tahun. Mungkin kerana sudah menjadi kebiasaan, pening kepala sering dianggap remeh dan tidak serius baik bagi mereka yang menghadapinya mahupun orang sekeliling.
Ramai yang terlepas pandang perihal pening kepala atau hanya berlepas tangan hinggakan penyakit ini sering tidak mendapat diagnosis yang tepat dan benar.
Segala faktor dan sebab kenapa pening kepala perlu diambil kira.
Apakah itu pening kepala
Menurut definisi World Health Organisation (WHO), pening kepala berlaku kerana gangguan yang dialami oleh sistem saraf manusia hingga menyebabkan ia tidak dapat berfungsi dengan baik. Dalam Bahasa Inggeris, pening kepala dipanggil headache. Boleh rujuk laman web WebMD untuk maklumat lanjut.
Pesakit yang diserang pening kepala akan berasa sakit di antara dahi hingga tengkuk. Ia boleh berlaku pada setiap peringkat usia, jantina ataupun segala jenis pekerjaan yang dilakukan.
Mungkin kerana pening kepala akan hilang dengan sendirinya tanpa dirawat, ia seringkali disalahtafsirkan sebagai penyakit yang tidak berbahaya. Malahan, ada yang mengambil inisiatif merawat diri sendiri hingga boleh menyebabkan pengambilan ubat yang tidak sepatutnya atau berlebihan.

Namun demikian, pening kepala mampu mengganggu rutin harian seseorang sehingga tidak boleh melakukan aktiviti-aktiviti tertentu.
Pening kepala yang berulang dan berlaku dalam jangka masa yang panjang adalah sesuatu yang perlu dipantau dengan segera. Anda seharusnya mendapatkan rawatan daripada pakar jika pening kepala yang melanda melebih 5 hari.
Bagi mendapatkan rawatan, pakar perubatan hanya boleh merawat dengan mengenalpasti jenis dan punca pening kepala itu.
Jenis pening kepala
Ada macam-macam jenis kepala. Ada orang yang pening kepala berpusing, ada yang pening sampai muntah. Tidak kurang juga ada yang pening kepala waktu pagi sahaja. Yang sakit di bahagian tertentu pun ada juga: iaitu sebelah kiri, kanan dan belakang.

Ada pula yang mengikut musim, hanya pening kepala selepas makan during.
Apa pun, secara amnya, pening kepala dibahagikan kepada dua kategori iaitu kategori primer dan sekunder.
Kategori primer
Kategori primer adalah pening kepala yang menyerang dan mengganggu jadual harian seseorang serta menghalang daripada melaksanakan tugas-tugas tertentu. Tetapi ia tidak membawa kepada kemerosotan kesihatan pada jangka masa yang lama.
Antara contoh pening kepala primer ialah migrain, pening disebabkan tekanan atau ‘tension’ dan pening kepala ‘cluster’.

1 daripada 4 orang wanita didiagnosis mengidap migrain berbanding hanya 1 daripada 12 orang lelaki. Antara simptom-simptom migrain termasuklah:

sakit yang sebelah bahagian kepala sahaja
denyutan yang kuat dan menyakitkan dirasai
kepala akan berasa tambah sakit jika melakukan aktiviti-aktiviti fizikal
sakit akan berlanjutan 2 hingga 3 jam dan berlaku dengan kerap dalam seminggu

Berbeza dengan migrain yang sakitnya hanya tertumpu di sebelah bahagian kepala sahaja, pesakit yang didiagnosis dengan pening kepala disebabkan tension akan sering mengadu rasa sakit di sekeliling kepala dan di belakang leher.
Bagi mereka yang diserang pening kepala ‘cluster’, kesakitan akan dirasai di sekitar kawasan mata dan boleh menyebabkan mata merah serta berair. Hidung juga akan tersumbat disebabkan pening kepala jenis ini. Kebanyakan pesakit yang mengadu pening kepala ‘cluster’ ini adalah terdiri daripada kaum lelaki.
Kategori sekunder
Berbeza dengan kategori primer, pening kepala yang dikategorikan sebagai jenis sekunder menyebabkan kemerosotan kesihatan secara keseluruhannya dan bahaya untuk jangka masa panjang.

Kebiasaannya, pening kepala adalah antara simptom yang dikaitkan dengan penyakit-penyakit lain. Pening kepala sebegini adalah jenis pening kepala sekunder.
Rasa pening kepala di sekitar dahi, mata dan pipi selalu disebabkan sinus. Kadang-kadang, orang yang mengalami sakit perut juga akan mengalami rasa pening kepala. Selain daripada itu, salah satu simptom penyakit vertigo atau ketidakseimbangan badan juga akan menyebabkan pening kepala.
Pening kepala yang tergolong dalam kategori ini selalunya hanya akan lega apabila sakit yang menjadi punca pening kepala itu dirawati.
Punca pening kepala
Secara amnya, pening kepala yang disebabkan migrain, tekanan atau ‘cluster’ berkait rapat dengan cara dan gaya hidup seseorang.

Antara punca terjadinya pening kepala primer ini adalah:
Pemakanan
Pemakanan yang banyak mengandungi kafein, buah-buahan sitrus, keju, yogurt dan sebagainya. Alkohol juga antara faktor diserang pening kepala.
Persekitaran
Persekitaran yang dicemari dengan asap rokok, cahaya yang terlalu terang dan terdedah dengan bau yang kuat seperti asap kereta dan sebagainya juga boleh menyebabkan pening kepala.
Hormon
Perubahan hormon atau pengambilan ubat-ubat yang mengandungi hormon-hormon tertentu juga menjadi faktor kepada pening kepala kategori primer ini.
Psikologi
Keadaan psikologi yang tidak stabil desebabkan trauma pada sesuatu insiden, ataupun perubahan fizikal seperti jadual tidur yang tidak mengikut rutin yang sepatutnya juga boleh menyumbang kepada punca pening kepala.
Cara hilangkan pening kepala
Selain daripada mendapatkan ubat dan nasihat daripada doktor, pesakit yang mengalami pening kepala boleh melakukan perkara berikut untuk mengatasi dan merawatinya:
Hilangkan pening kepala dengan mencari ketenangan
Mencari ketenangan dengan mengelakkan diri daripada berada di tempat yang bising adalah cara jangka pendek yang boleh diambil jika anda diserang pening kepala.
Bagi pesakit yang mengidap migrain mengasingkan diri di dalam bilik yang tidak terlalu terang dan berehat dengan secukupnya akan membantu mengurangkan simptom penyakit itu.
Hilangkan pening kepala dengan ubah jadual tidur
Jadual tidur yang betul membantu mengurangkan pening kepala. Tidur dapat merehatkan minda dan badan daripada bekerja keras. Pastikan jadual tidur anda tidak terganggu dan mengikut rutin yang sepatutnya.
Makan makanan sihat
Mengamalkan pemakanan sihat dan berjadual juga membantu mengatasi masalah pening kepala. Elakkan makan makanan yang boleh menyebabkan pening kepala seperti kopi, coklat, keju mahupun alkohol.
Hilangkan pening kepala dengan amalkan gaya hidup sihat
Amalkan cara hidup yang sihat. Bersenam dan beriadah adalah antara aktiviti yang boleh dilakukan untuk mengatasi sakit migrain. Badan kita akan mengeluarkan sejenis bahan kimia ketika beriadah yang boleh menghalang diri sakit kepala.
Jangan tertekan
Mengawal minda dan perasaan juga penting bagi mengelakkan diri daripada pening kepala. Dekatkanlah diri dengan aktiviti-aktiviti kerohanian seperti berdoa, bersolat, mengaji dan sebagainya. Uruskan masa dengan supaya tenang dan tidak berasa tertekan dalam segala urusan.
Cara merawat pening disebabkan tekakan

Letak pek ais di kepala selama 5 hingga 10 minit
Mandi dengan air panas untuk melegakan otot-otot tegang
Perbaiki postur anda
Kurangkan diri dari terlalu lama bekerja di hadapan komputer atau telefon pintar

Cara merawat pening disebabkan ‘cluster’
Tidak seperti migrain atau pening disebabkan tekanan, mereka yang menghidapi sakit ini perlu mendapatkan rawatan dari doktor untuk merawat sakit ini.
Ubat yang doktor berikan bukanlah menghalang rasa sakit, tetapi lebih cenderung untuk memberi kelegaan dengan menggunakan prinsip terapi oksigen.
Rawatan doktor lebih tertumpu kepada mengurangkan jangkamasa pening kepala serta kekerapan penyakit ini menyerang pesakit.
Akhir kata
Amalkanlah gaya hidup sihat. Jika bekerja, janganlah terlalu sangat rajin bekerja sehingga sanggup tidur lewat malam. Jemput baca cara hilangkan mengantuk jika rasa tidak kuat untuk meneruskan tugasan.
Pening kepala bukanlah sesuatu yang remeh. Ia menjadikan kebimbangan kerana ia berkait secara langsung dengan produktiviti dan status ekonomi sesebuah negara. Kehilangan masa berharga yang berkualiti dan produktif serta kos rawatan yang boleh bertambah dalam suatu jangka masa panjang bukanlah sesuatu yang diinginkan oleh sesiapa.
Kita haruslah rasa bertanggungjawab pada diri kita dalam menjaga kesihatan diri dengan mengamalkan cara hidup sihat dengan bersenam, makan makanan berkhasiat, perbanyakkan minum air serta tenangkan diri. Merawat kerohanian diri adalah antara terapi yang terbaik yang boleh kita cuba hari ini selain berhenti merokok ataupun minum alkohol.
Semoga kita diberi kesihatan yang baik untuk kita memanfaatkan diri dengan kerja-kerja berfaedah.
Semoga bermanfaat.


Home / Health & Beauty

Cara Menghilangkan Kurap Dengan Cepat (Pada Kulit, Leher & Kepala)

Apabila bila anda terlihat individu lain yang mempunyai kurap, pasti akan terlintas dalam fikiran anda “Janganlah sampai aku kena jangkit dengan kurap”. Namun, adakah benar kurap boleh merebak melalui jangkitan? Teruskan membaca artikel kerana kami bukan sahaja berkongsi punca penyakit kurap, tetapi cara menghilangkan kurap dengan cepat pada kulit, leher, kepala dan paha.
Apa itu kurap?
Kurap adalah panggilan untuk penyakit kulit ini dalam Bahasa Melayu. Nama lain dalam Bahasa Inggeris bagi masalah berkaitan kulit ini adalah ‘ringworm’. Ia adalah sejenis jangkitan kulat yang boleh berlaku kepada mana-mana individu.
Dalam bahasa perubatan pula, kurap turut dipanggil sebagai ‘tinea’.

Bahagian badan yang boleh dijangkiti kurap
Beberapa bahagian badan yang cenderung berisiko untuk dijangkiti kurap adalah seperti bahagian kulit kepala, kemaluan, kaki, rambut dan kuku. Jangkitan kurap ini biasanya kerap berlaku kepada individu yang mempunyai masalah sistem imunisasi yang lemah.
Antara contoh individu yang berkemungkinan untuk menghidapinya adalah seperti individu dewasa berusia, kanak-kanak, individu yang mengalami masalah kegagalan buah pinggang, kencing manis, AIDS dan HIV. Boleh baca lanjut di akhbar TheStar.
Walaupun nama lain kurap adalah ‘ringworm’ tetapi penyakit ini tidak mempunyai kaitan langsung dengan cacing. Ia mendapat gelaran tersebut disebabkan bentuk yang terhasil setelah dijangkiti kurap.
Punca penyakit kurap
Kurap berlaku disebabkan jangkitan sejenis kulat (fungi) yang dikenali sebagai ‘dermatophyte’. Terdapat tiga jenis ‘dermatophyte’ yang dikenal pasti sebagai punca kurap iaitu:

Trichophyton
Microsporum
Epidermophyton

Diagnosis bagi masalah kulit ini akan diberikan bergantung kepada bahagian badan yang dijangkiti. Sebagai contoh, sekiranya bahagian kaki yang dijangkiti, ia akan dipanggil ‘tinea pedis’, sering kali terjadi kepada atlet.
Manakala sekiranya bahagian yang dijangkiti adalah alat sulit, ia dikenali sebagai ‘tinea cruris’. Umumnya, jangkitan kurap ini tetap berpunca daripada kulat ‘dermatophyte’, walaupun pelbagai nama lain diberikan.
Jika anda mungkin tertanya-tanya bagaimana jangkitan boleh berlaku, hakikatnya, ia sebenarnya amat mudah dan ia boleh terjadi kepada sesiapa sahaja.
Dan jika sudah dijangkiti, pastikan tahu cara menghilangkan kurap, agar tidak berjangkit pada orang lain.

Sentuhan
Cara mudah dijangkiti adalah melalui sentuhan.
Ia boleh terjadi antara sentuhan kulit dari kulit sesama manusia bagi individu yang sudah dijangkiti atau dengan haiwan yang berkurap mahupun sebarang objek yang mempunyai kulat (fomites) di atasnya.
Masalah ini juga boleh berjangkit secara autoinokulasi iaitu melalui jangkitan daripada bahagian lain pada badan seseorang individu yang sama.

Sebagai contoh situasi, kulat mungkin menjangkiti bahagian badan apabila digaru dengan kuku jari yang sudah dijangkiti kulat.

Kongsi barang
Tahukah anda, menggunakan barangan seperti sikat, pakaian, tuala individu dijangkiti atau sekadar permukaan yang disentuh oleh mereka seperti dinding atau pintu, turut boleh menyebabkan anda cenderung berisiko untuk dijangkiti.
Menakutkan bukan?

Pakaian
Keadaan kulit yang lembap disebabkan pemakaian baju yang diperbuat daripada fabrik yang tidak menyerap peluh dan keadaan iklim yang lembap dan panas juga boleh menggalakkan pertumbuhan jangkitan kurap.
Malahan memegang tanah yang kotor dengan kerap juga berisiko untuk dijangkiti kurap.
Beberapa simptom umum yang biasa berlaku adalah seperti ruam, kulit menjadi kering, bersisik atau kemerah-merahan, bisul, gatal-gatal, keguguran rambut (botak), rambut rosak, kelemumur, kuku bertukar warna kuning atau hitam serta berkeruping.
Ruam yang terjadi disebabkan kurap biasanya tampak seakan plak asimetri bersisik yang timbul atas permukaan kulit. Ruam ini selalunya berwarna kemerah-merahan, dengan bahagian tengah yang kelihatan lebih cerah berbanding sempadannya (border) yang lebih gelap.

Bentuk ini dipanggil ‘central clearing’ dan disebabkan itu penyakit kurap ini turut dikenali sebagai ‘ringworm’.
Terdapat juga keadaan di mana timbulnya bisul-bisul kecil yang mengandungi air di sekeliling ruam selain daripada bintik-bintik merah di bahagian tengah.
Walaupun bagaimanapun, bukan semua ruam kurap mempunyai tanda seperti ini.

Pantang larang penyakit kurap
Apa yang perlu dilakukan sekiranya anda dijangkiti kurap?
Jika anda atau mungkin terdapat ahli keluarga yang dijangkiti kurap, berikut adalah beberapa cara dan kaedah yang perlu dan boleh dilakukan untuk mencegah masalah kesihatan ini daripada merebak.
Antaranya ialah:
Cara mengatasi kurap, jangan menggaru
Anda mungkin berasa gatal pada bahagian yang dijangkiti tersebut. Tetapi perkara yang paling anda perlu hindari adalah menggaru bahagian yang gatal itu. Memang rasa sedap bila garu.
Namun, jika benar-benar ingin sembuh, cara menghilangkan kurap ialah dengan tidak menggaru. Tahanlah sedikit rasa gatal itu.
Perbuatan menggaru ini boleh mengakibatkan jangkitan ini merebak ke bahagian lain. Ia boleh berlaku sama ada melalui air nanah daripada bisul kecil yang pecah mahupun daripada bahagian kulit yang tersedia dijangkiti.

Untuk mengatasi kurap, elakkan kelembapan
Pastikan anda membersihkan badan dengan sebaiknya dan selepas mandi, keringkan bahagian yang dijangkiti.
Ini kerana kelembapan boleh menggalakkan pertumbuhan kulat dan perkara ini perlu dielakkan.
Barangan peribadi seperti tuala dan pakaian harian harus ditukar dengan lebih kerap dan dicuci dengan baik. Hindari daripada berkongsi dengan individu lain.

Cara mengubati kurap, sila berjumpa doktor
Jika secara tiba-tiba anda terlihat ruam atau simptom lain yang disebutkan di atas berlaku, segera untuk berjumpa dengan doktor bagi mendapatkan rawatan.
Jika dibiarkan, ia berkemungkinan akan membesar dan menjangkiti bahagian badan yang lain.

Cara menghilangkan kurap, dengan ubat
Kaedah untuk megubati masalah kurap ini kebiasaannya adalah dengan menggunakan ubat-ubatan yang dibekalkan oleh doktor. Ia adalah bergantung kepada luas kawasan yang dijangkiti, kurap yang berulang atau yang tidak sembuh selepas menerima rawatan pertama.

Bahagian kecil
Jika bahagian yang dijangkiti kurap adalah kecil atau terhad pada satu kawasan, penggunaan ubat sapu krim akan diberikan. Antara contoh ubat yang akan diberikan adalah seperti ‘clotrimazole’, ‘miconazole’, ‘terbinafine’, atau ‘amorolfine’.
Ia perlu disapu pada bahagian dijangkiti selama untuk beberapa kali sehari dalam tempoh 2 hingga 4 minggu bergantung kepada ubat.

Bahagian besar
Bagi bahagian jangkitan yang lebih besar, atau merebak serta tidak berjaya dirawat dengan ubat krim, makan ubat dalam bentuk pil atau kapsul akan diberikan.
Sebagai salah satu cara mengatasi kurap yang efektif, ubat yang mungkin akan diberikan adalah ‘itraconazole’ dan ‘terbinafine’.
Ubat oral ini perlu diambil untuk tempoh masa yang lebih panjang, bermula dari 1 bulan hingga ke 6 bulan. Ia bergantung kepada bahagian badan yang terlibat.
Pastikan anda mendapatkan nasihat dan penjelasan daripada doktor atau pakar perubatan mengenai kesan sampingan ubatan serta elakkan daripada mengambil sebarang ubatan tanpa arahan daripada doktor.

Cara menghilangkan kurap, dengan petua semulajadi
Jika anda ingin mencuba kaedah semula jadi untuk merawat masalah kurap anda, tanpa ubat, berikut terdapat beberapa cara yang boleh anda cuba.

Hilangkan kurap guna bawang putih
Setakat ini tidak bukti yang dapat mengesahkan tentang keberkesanan kaedah ini. Tetapi bawang putih dipercayai dapat mengatasi masalah kuman seperti ‘Candida’, ‘Torulopis’, ‘Trichophyton’ dan ‘Cryptococcus’.
Cara untuk mempraktikkan kaedah ini adalah dengan menghancurkan bawang putih bersama minyak zaitun atau minyak kelapa. Kemudian sapukan pada bahagian yang dijangkiti. Biarkan selama 2 jam. Selepas itu, pastikan anda membasuhnya dengan bersih. Ulangi kaedah ini 2 kali sehari sehingga sembuh.

Cara menghilangkan kurap dengan sapu cuka epal
Bahan ini bersifat antibakteria. Anda boleh merendamkan kapas putih ke dalam cuka dan kemudian sapukan ia kepada bahagian kulit yang dijangkiti.
Ulangi kaedah ini untuk 3 kali sehari sehingga sembuh.

Sapu aloe vera (daun lidah buaya)
Kaedah sapu gel aloe vera ialah salah satu cara menghilangkan kurap yang popular.
Tumbuhan ini sememangnya baik untuk kulit. Ini kerana ia mengandungi sifat antikuman, antibakteria, antivirus serta berperanan sebagai antiseptik yang baik. Ia amat sesuai untuk digunakan untuk mengubati semua jenis masalah kulit.
Untuk menggunakan ubatan semula jadi ini, sapukan gel lidah buaya pada bahagian badan yang dijangkiti. Ulang selama 3 atau 4 kali sehari.

Cara mengatasi kurap guna minyak kelapa
Minyak ini dipercayai boleh membunuh kuman pada kulit manusia. Anda boleh menggunakan minyak kelapa sekurang-kurangnya 3 kali sehari dengan menyapu pada bahagian terlibat.
Tetapi, sekiranya selepas menggunakan kaedah-kaedah yang disebutkan di atas ini, muncul gejala seperti bengkak, kemerahan atau lain-lain, anda dinasihatkan untuk tidak meneruskan kaedah ini.

Akhir kata
Jangan pandang remeh tentang masalah kurap. Gatal bila kena kurap, tak sama dengan gatal badan.
Kurap merupakan satu masalah kulit yang boleh menjangkiti sesiapa dengan mudah. Jadi jika anda mempunyai masalah ini, jangan memandang ia sebagai satu masalah remeh. Ikuti sahaja cara menghilangkan kurap yang kami kongsikan ini.
Ambil langkah-langkah yang perlu untuk mengubati dan mengatasi masalah ini. Jangan disebabkan anda, individu lain juga turut dijangkiti!
Semoga bermanfaat.


Home / Health & Beauty

Kebaikan Chia Seed

Chia seed atau dalam bahasa Melayu digelar sebagai biji chia, merupakan sejenis tumbuhan berbunga yang tergolong dalam keluarga pudina. Berasal dari Mexico dan Guatemala, chia seed yang dikenali sebagai salvia hispanicadalam istilah saintifik, telah lama digunakan sebagai suplemen oleh perajurit suku kaum Maya dan Aztec di Mexico dek kerana khasiatnya yang cukup luar biasa.
Anda pasti tertanya-tanya, apakah kebaikan chia seed sampai orang dulu-dulu pun guna?
Tergolong dalam kelompok superfood, kajian USDA National Nutrient mendapati 100 gram chia seed memenuhi 91% keperluan diet harian memandangkan biji ajaib ini kaya protein, serat, thiamin, vitamin A, vitamin C, vitamin E, folat, niasin dan riboflavin.
Selain itu, chia seed juga mengandungi sodium, kalium, mineral, kalsium, besi, tembaga, fosforus, mangan, selenium, zink dan magnesium. Sifatnya sebagai antioksidan yang aktif mampu menghalang kesan buruk akibat daripada radikal bebas.
Walaupun ramai orang ingat chia seed itu hanya untuk kurus, hakikatnya, khasiat chia seed bukan sekadar untuk diet semata-mata.
Penelitian oleh pakar perubatan dan para saintis beberapa tahun kebelakangan ini mendapati chia seed turut bermanfaat untuk kesihatan, kecantikan dan sebagainya.
Isi KandunganKebaikan chia seed (untuk kesihatan)Chia seed bantu turunkan berat badanChia seed boleh cegah sembelitMengawal kencing manisMemerangi kanserChia seed boleh turunkan tahap kolesterolMeningkatkan kesuburanMembantu perbaiki kesihatan kardiovaskularMeningkatkan tenaga dan metabolismeBagus untuk tulang dan gigiKebaikan chia seed (untuk kecantikan)Meningkatkan kesihatan kulitMelembabkan kulitSerum semulajadiMencegah tanda penuaanMemudarkan parut jerawatKebaikan chia seed (untuk ibu hamil & menyusukan anak)Sumber zat ibu hamilMengurangkan rasa laparMeningkatkan proteinMenguatkan tulang & gigi bayiKeburukan chia seedMasalah gastrointestinalMeningkatkan risiko kanser prostatMenurunkan tekanan darahMenyebabkan sakit tekakTidak sesuai untuk orang kurusCara makan chia seedResepi puding chia seed
Kebaikan chia seed (untuk kesihatan)
Chia seed bantu turunkan berat badan
Kaya dengan serat, pengambilan chia seed sebanyak 25 hingga 38 gram sehari dapat membantu menurunkan berat badan.
Kandungan tryptophan pula membantu melancarkan sistem pencernaan sekali gus membantu melangsingkan tubuh. Sebuah kajian di Brazil membuktikan bahawa chia seed berupaya untuk mengurangkan lemak dalam tubuh.

Malah kandungan protein yang dimilikinya ternyata berkeupayaan untuk meningkatkan rasa kenyang dan seterusnya membantu menurunkan berat badan.
Chia seed boleh cegah sembelit
Chia seed berkhasiat merawat sembelit kerana kandungan serat tidak larut yang terkandung di dalamnya.
Bahagian luar biji chia seed yang terdiri daripada polisakarida non-pati (NSP) yang larut dalam air akan mengembang dan berubah menjadi seperti jeli sehingga dapat membantu pencernaan dan melancarkan pembuangan air besar.
Mengawal kencing manis
Pakar perubatan menjelaskan chia seed merupakan salah satu rawatan semula jadi yang efektif buat pesakit diabetes tahap 2.

Keupayaan chia seed untuk melambatkan pencernaan dapat dikaitkan dengan pencegahan diabetes.
Lapisan chia seed yang berubah menjadi jeli apabila terkena air dapat mencegah lonjakan kadar gula dalam darah. Sebagai salah satu makanan indeks glisemik rendah, chia seed dapat membantu menstabilkan gula dan melawan rintangan bagi insulin yang telah terikat dalam peningkatan pada lemak perut.
Memerangi kanser
Laporan perubatan yang diterbitkan dalam UCSF Medical Center menyatakan chia seed turut berkhasiat dalam memerangi kanser.
Kandungan asam alpha-linoleat dapat membantu mencegah kanser payudara. Minyak chia seed juga memiliki sifat antikanser yang dikenal pasti dapat mengurangkan pertumbuhan tumor dan menghambat sel kanser.

Chia seed boleh turunkan tahap kolesterol
Asam lemak omega-3 dan lemak monounsaturated (lemak tak jenuh tunggal) dalam chia seed turut berupaya menurunkan kolesterol dalam darah dan mencegah penyakit jantung koroner.
Kajian The Academy of Nutrition and Dietetics menjelaskan bahawa hanya dengan mencampurkan chia seed ke dalam makanan, kadar kolesterol akan dapat dikawal.
Meningkatkan kesuburan
Kajian menunjukkan makanan kaya asam lemak omega-3 seperti chia seed mampu meningkatkan kadar kesuburan lelaki.
Chia seed yang dimasak bersama salmon mengandungi khasiat yang luar biasa untuk kesihatan sperma lelaki. Malah baik juga untuk pertumbuhan bayi dalam kandungan.

Membantu perbaiki kesihatan kardiovaskular
Laporan kesihatan terbitan West Virginia Universitymenyatakan bahawa kandungan asam lemak omega-3 dalam chia seed dapat meningkatkan kesihatan jantung dan mencegah penyakit yang berhubungan dengan jantung.
Antaranya, mengurangkan risiko detak jantung tidak teratur (aritmia) dan melambatkan akumulasi plak arteri.
Meningkatkan tenaga dan metabolisme
Jika anda aktif bersukan, amalkan pengambilan chia seed. Tahu kenapa? Ini kerana chia seed mampu membuatkan anda lebih bertenaga.
Kandungan vitamin B, zink, zat besi dan magnesium dapat membantu meningkatkan tenaga.

Laporan terbitan University of New Hampshire  menjelaskan bahawa chia seed berupaya meningkatkan metabolisme tubuh.
Bagus untuk tulang dan gigi
Pengambilan makanan kaya kalsium dan fosforus seperti chia seed dalam menu harian dapat membaiki kesihatan tulang.
Amalan memakan chia seed dianggap sebagai cara terbaik untuk menambahkan kandungan kalsium dalam tubuh.
Selain kalsium, chia seed juga kaya dengan mangan yang turut berperanan penting dalam mendapatkan tulang dan gigi yang kuat.
Satu hidangan chia seed dalam menu harian memiliki 18 peratus daripada yang disyorkan untuk kalsium di mana ia berfungsi untuk mengekalkan kesihatan gigi, tulang dan mencegah osteoporosis.
Kebaikan chia seed (untuk kecantikan)
Meningkatkan kesihatan kulit
Bukan hanya baik untuk kesihatan tubuh, si mungil ini juga berguna untuk memelihara kecantikan kulit.
Asam lemak omega-3 dalam chia seed telah terbukti dapat merawat peradangan kulit.
Bersifat anti radang, chia seeddapat mengembalikan kelembapan kulit, mengurangkan kemerahan kulit dan mencegah jerawat.
Wajah kusam juga dapat diatasi menggunakan chia seed kerana ia sarat dengan protein, zink dan mineral yang efektif untuk mencerahkan kulit.
Selain memakannya, kulit kusam dapat diatasi dengan menjadikan chia seed sebagai masker wajah bagi mendapatkan hasil yang memberangsangkan.
Lebih istimewa, chia seed juga dapat digunakan dalam merawat penyakit kulit seperti rosacea dan psoriasis.
Melembabkan kulit
Minyak yang diekstrak daripada chia seed mempunyai manfaat menakjubkan buat kulit.
Secara klinikal, minyak chia seed terbukti meningkatkan penghidratan kulit.
Ia mengurangkan kehilangan air secara trans epidermis dan menghalang kehilangan kelembapan walaupun pada kulit kering.
Serum semulajadi
Selain melembabkan kulit, minyak chia seed juga boleh menjadi pengganti serum yang sangat baik. Justeru, ia dapat menghalang mekap daripada cair atau merekah.
Pengambilan chia seed yang konsisten turut membantu menggalakkan fungsi sel dan meningkatkan kecerahan kulit.
Mencegah tanda penuaan
Minyak chia seed turut mengandungi tahap antioksida dan phytonutrien yang tinggi.
Mengandungi 30% lebih antioksidan daripada beri biru, ia terdiri daripada asid Alpha-Lipoic, antioksidan kuat yang boleh mengurangkan garis halus, kedutan dan liang besar.
Selain itu, ia juga dapat melindungi kulit daripada radiasi UV dan bertindak sebagai agen anti inflamasi yang membantu mencegah kulit daripada berkedut atau kendur lebih awal.
Memudarkan parut jerawat
Selain mampu mengatasi inflamasi pada kulit, omega-3 dalam chia seed baik untuk mengatasi parut jerawat.
Untuk hasil yang optimum, jadikan chia seed sebagai masker wajah.
Bagaimana? Hanya campurkan tiga sudu besar chia seed bersama satu sudu kecil madu. Kacau sebati dan oles pada wajah.
Biarkan selama 15 minit dan basuh wajah hingga bersih. Amalkan rutin ini sebanyak dua kali seminggu, parut jerawat akan beransur pudar.
Mudahkan?
Kebaikan chia seed (untuk ibu hamil & menyusukan anak)
Sumber zat ibu hamil
Keperluan nutrisi wanita hamil lebih banyak berbanding orang lain. Jika anda sukar untuk mendapatkan makanan yang boleh memenuhi keperluan nutrisi itu, ambil sahajachia seed.
Menurut kajian yang terbitan Journal of Food Science and Technology, chia seed membekalkan asam lemak omega-3 yang sangat penting untuk perkembangan otak dan sistem saraf bayi serta membantu meningkatkan sistem kekebalan tubuh mereka.
Manakala penyelidikan yang diterbitkan dalam Nutrients pada 2015 pula melaporkan bahawa amalan memakan minyak chia seed selama tiga bulan pertama menyusukan bayi dapat meningkatkan pengeluaran susu dan meningkatkan kandungan omega-3 dalam air susu.
Mengurangkan rasa lapar
Menyusukan bayi membuatkan kaum ibu mudah berasa lapar. Rasa lapar ini berpunca daripada jumlah kalori yang banyak digunakan untuk menghasilkan susu.
Dalam situasi ini, chia seed boleh dijadikan alternatif untuk menghilangkan rasa lapar sekali gus memberi zat tambahan memandangkan ia dapat memberikan 139 kalori bagi setiap dua sudu makan pengambilannya.
Meningkatkan protein
Bayi memerlukan protein untuk tumbesaran. Pada bayi yang masih menyusu, sumber protein mereka datangnya daripada susu ibu.
Journal of Food Science and Technology menerusi sebuah kajian yang dilakukan pada tahun 2016 menjelaskan kandungan protein chia seed adalah sekitar 18.8 hingga 21.5% per auns.
Satu portion makanan dengan chia seed mampu memenuhi sekitar 15% keperluan protein harian pada wanita hamil, satu pertiga keperluan serat harian dan hampir semua keperluan kalori tambahan sepanjang trimester pertama.
Ini menjadikan chia seed antara sumber protein terbaik.
Menguatkan tulang & gigi bayi
Chia seed mengandungi 268 miligram kalsium bagi setiap tiga sudu besar. Database Produk Makanan USDA menjelaskan jumlah tersebut hampir sama dengan pengambilan segelas susu.
Khasiat kalsium yang disalurkan menerusi air susu ibu membantu menguatkan tulang dan gigi si kecil. Bagi si ibu pula, chia seed membantu meremajakan tulang selepas kehamilan dan melahirkan.
Keburukan chia seed
Adakah semuanya tentang kebaikan chia seed, hinggakan tak ada satu pun keburukannya?Begini.
Biarpun memiliki banyak khasiat untuk kesihatan, chia seed juga boleh mendatangkan kesan sampingan, akibat pengambilan chia seed.
Antaranya:
Masalah gastrointestinal
Masalah gastrointestinal merupakan kesan sampingan paling umum yang boleh dialami akibat pengambilan chia seed yang berlebihan.
Antara kesannya ialah sembelit, najis keras dan kembung perut.
Meningkatkan risiko kanser prostat
Seperti yang diketahui, chia seed mengandungi asam alfa-linolenat dalam jumlah tinggi.
Beberapa penelitian mendapati jumlah asam alfa-linolenat yang sangat tinggi dapat meningkatkan risiko kanser prostat.
Menurunkan tekanan darah
Kandungan omega-3 dalam chia seed boleh menurunkan tekanan darah secara semula jadi. Selain itu, chia seed juga berperanan sebagai pencair darah semula jadi.
Oleh itu, jika anda menggunakan ubat mencairkan darah seperti warfarin, hindarilah chia seed. Anda juga tidak digalakkan untuk mengambil chia seed ketika baru menjalani pembedahan bagi mengelakkan pendarahan.
Menyebabkan sakit tekak
Amalan memakan chia seed boleh menyebabkan sakit di bahagian tekak kerana saluran tenggorok akan mengalami penyempitan akibat penyumbatan makanan.Chia seed adakalanya mampu mengeringkan air di sekitar saluran esofagus sehingga menyebabkan makanan tersekat.
Tidak sesuai untuk orang kurus
Chia seed memiliki kemampuan untuk membakar lemak dan menahan rasa lapar sehingga sesuai dijadikan menu diet sihat.
Namun, individu yang berbadan kurus tidak disarankan untuk memakan chia seed kerana boleh menyebabkan kehilangan nafsu makan dan menimbulkan masalah kesihatan yang lain.
Cara makan chia seed
Chia seed kering juga boleh ditambah untuk dijadikan:

Smoothies
Jus buah-buahan
Dicampur menjadi yoghurt
Dicampur dalam oat
Ditabur atas salad

Resepi puding chia seed
Anda juga boleh mencuba cadangan resepi di bawah:
(Sumber: tasty-yummies.com)
Bahan-bahan:

1¼ cawan susu
¼ cawan chia seed
3 camca makan serbuk koko
1 camca makan madu
Sedikit garam
Hirisan dark chocolate untuk hiasan

Cara menyediakannya:

Masukkan semua bahan ke dalam bekas bertutup.
Kacau sebati.
Tutup bekas dan goncang bekas kuat-kuat.
Setelah itu, masukkan bekas tersebut ke dalam peti ais selama semalaman atau sekurang-kurangnya 4 jam.
Tekstur makanan akan berubah seperti puding.
Sedap dimakan ketika sejuk.

Akhir kata
Walau chia seed ada banyak kelebihan dan kebaikannya, jangan ambil berlebihan kerana ia boleh mendatangkan keburukan.
Kesan sampingan ini, mungkin tidak akan nampak dalam masa terdekat.
Namun, kesannya ada dapat dilihat beberapa tahun akan datang.
Usahlah terlalu obses untuk kurus dan sihat dengan chia seed semata-mata.
Kuruskan badan dengan cara dan diet yang betul seperti diet Atkins.
Semoga kebaikan chia seed ini dapat dikongsikan lagi dengan lebih ramai orang.
Jagalah kesihatan, pastikan tidur awal setiap malam.
Semoga bermanfaat.


Home / Health & Beauty

Cara Menghilangkan Bekas Jerawat (Pada Kulit Muka, Dengan Cepat)

Bagi kebanyakan lelaki dan wanita yang mengalami masalah parut jerawat, niat untuk menjalani kehidupan seharian tanpa sebarang parut jerawat di muka selalunya membawa kepada pembelian krim dan ubat untuk menghilangkan masalah tersebut. Apabila ada bekas jerawat merah atau hitam, tentu sekali tidak selesa. Pasti ke sini untuk mencari cara menghilangkan bekas jerawat dengan cepat.
Walaupun kadangkala ubat dan krim yang digunakan ini memberikan kesan pantas kepada pemulihan wajah anda, namun ianya juga dapat memberikan kesan buruk jangka panjang kepada wajah anda. Lebih-lebih lagi, produk yang tidak disahkan dan tidak mendapat pengiktirafan KKM.
Cara menghilangkan bekas jerawat
Untuk pergi ke klinik dan berjumpa dermatologist, kosnya mahal. Ada juga yang pakai masker, tetapi tidak selesa. Sebab itu ramai yang beralih kepada cara tradisional.
Bagi lelaki dan wanita yang inginkan wajah yang bersih daripada bekas jerawat, berikut kami senaraikan 7 langkah semulajadi yang boleh anda cuba untuk mendapatkan wajah yang lebih bersih.
Cara menghilangkan bekas jerawat dengan lidah buaya
Gel lidah buaya segar merupakan sumber vitamin yang berkesan untuk membantu menyembuhkan dan memudarkan parut. Lidah buaya adalah lembut jadi anda tidak perlu risau akan kulit yang rosak atau gatal ketika anda menyapunya di muka.
Kulit anda juga dapat menjadi lebih lembap terima kasih kepada ciri hidrasinya yang terkandung dalam lidah buaya. Banyak krim dan gel juga telah dikeluarkan bagi memudahkan anda untuk mendapatkannya di kedai atau pasaran biasa.
Untuk kesan yang lebih efektif dan pantas, sapukan gel di bekas jerawat anda dan biarkannya sekurang-kurangnya 30 minit sebelum anda basuh.
Minyak kelapa
Minyak kelapa merupakan pelembap kulit semulajadi yang juga mengandungi beberapa unsur pemulihan.  Urutkan satu sudu teh minyak kelapa pada muka anda dan biarkannya supaya ia diserap masuk.
Anda tidak perlu basuh minyak tersebut kerana ia mempunyai vitamin dan asid lemak yang penting bagi meningkatkan kesihatan kulit anda selama mana anda memakainya. Walaubagaimanapun, sekiranya anda berasa tidak selesa kerana rasa berminyak pada wajah anda, anda boleh biarkannya selama 30 minit sebelum anda mencucinya.

Cara menghilangkan bekas jerawat dengan minyak zaitun
Lebih mahal sedikit daripada minyak kelapa, tetapi kesannya lebih bagus dalam melembapkan muka. Penggunaannya, sama dengan cara guna minyak kelapa. Hanya urutkan minyak zaitun pada muka supaya ia boleh menyerap ke dalam.
Timun
Timun merupakan bahan terkenal dalam rawatan muka. Sayur ini bukan sahaja memberikan hidrasi yang tinggi pada kulit anda, malah juga mengandungi vitamin A, vitamin C, dan magnesium yang amat diperlukan bagi meningkatkan kesihatan kulit anda.
Penggunaannya juga mudah. Hanya potongkan timun ini dalam potongan nipis dan letakkannya pada bekas jerawat anda. Selepas 30 minit, buangkan kepingan timun tersebut dan bilas dengan air sejuk. Anda boleh ulang setiap hari sekiranya perlu.
Cara menghilangkan bekas jerawat dengan madu
Satu lagi bahan pelembap semulajadi yang dapat menghilangkan bekas jerawat adalah madu. Dapatkan madu semulajadi, bukan yang diproses di kilang untuk kesan yang lebih berkesan.

Untuk menggunakannya, ambil satu sudu teh madu dan urutkannya pada bekas jerawat anda. Biarkan selama 30 minit sebelum anda membasuhnya. Ulang rawatan ini sekali bagi setiap dua atau tiga hari.
Lemon
Jus lemon merupakan asid hidroksi- alfa (AHA) yang boleh digunakan untuk memudarkan parut, memulihkan dan menyegarkan kulit.
Perah jus lemon tersebut ke dalam mangkuk dan gunakan putik kapas untuk menyapu jusnya pada kawasan bekas jerawat anda. Anda boleh campurkannya dengan air jika kulit anda sensitif terhadap jus ini.
Ubi Kentang
Ubi kentang kaya dengan vitamin dan mineral dimana ianya sangat berguna untuk pemulihan kesihatan kulit anda. Potongkan ubi kentang tersebut dalam bentuk potongan nipis dan letakkannya pada permukaan bekas jerawat anda.

Anda juga boleh gunakan potongan yang lebih tebal dan urutkannya pada bekas jerawat anda untuk kesan yang lebih pantas. Bagi hasil yang lebih baik, tinggalkan potongan kentang tersebut pada wajah anda selama 15 minit sebelum anda membasuh muka anda dengan air suam.
Vitamin E
Kaedah yang paling mudah untuk menggunakan vitaminn E bagi menghilangkan parut dan bekas jerawat anda adalah dengan membeli vitamin E yang berbentuk kapsul dan menebuknya supaya minyak vitamin E tersebut dapat disapu pada permukaan bekas jerawat anda.
Sapukan minyak tersebut secara langsung pada bekas jerawat anda atau campurkannya bersama pelembap harian anda untuk menghilangkan bekas jerawat tersebut dengan lebih pantas.
Akhir kata
Dengan adanya bahan-bahan semulajadi yang telah disenaraikan di atas, wajah anda kini boleh kelihatan lebih bersih dan cerah tanpa perlu risau akan kesan buruk akibat penggunaan krim dan ubat yang mungkin akan merosakkan lagi kulit wajah anda.

Tips ini bukan hanya boleh digunakan untuk menghilangkan jerawat di muka dan hidung, ia boleh juga digunakan untuk bekas jerawat di badan, belakang badan dan juga punggung. Diharapkan agar cara menghilangkan bekas jerawat ini benar-benar dapat mengatasi permasalahan kulit muka yang dihadapi.
Jemput baca cara menghilangkan eyebag juga.
Semoga bermanfaat.


Home / Health & Beauty

Cara Menurunkan Berat Badan (Turunkan Dengan Cepat & Sihat)

Risau berat badan naik mendadak? Rasa malu pun ada juga, lebih-lebih lagi bila berdepan dengan orang ramai. Maka timbullah keinginan untuk jadi kurus dan mencari-cari cara menurunkan berat badan.
Selain pemakanan, anda boleh juga cuba senaman kurangkan berat badan.
Sedikit mengenai penurunan berat badan
Namun perlu diingat, cepat atau lambat itu bergantung kepada komitmen individu itu sendiri. Ada yang boleh turun dalam masa seminggu. Ada juga yang ambil masa sebulan. Ada juga yang tidak turun-turun langsung beratnya. Kenapa tidak turun-turun? Mungkin juga tidak mengamalkan cara diet yang berkesan.
Seperkara lagi, walaupun NHS ada berkongsi cara turunkan berat badan selama 12 minggu, izinkan juga kami berkongsi tips yang lebih mesra orang Melayu kita.
Langkau artikel ini untuk baca cara kecilkan peha, dan bukannya kurangkan berat badan secara keseluruhannya.
Cara menurunkan berat badan
Berikut ialah cara menurunkan berat badan yang lebih banyak tertumpu kepada aspek makanan.
Minum air kosong dengan banyak
Apabila kita mula melakukan rutin senaman secara kerap, adalah menjadi suatu kebiasaan untuk kita berasa cepat lapar.
Namun begitu, rasa lapar tersebut sebenarnya bukan disebabkan badan kita memerlukan makanan tetapi adalah akibat kekurangan air.

Minum air kosong dengan banyak akan menyebabkan kita berasa “kenyang” dan mengurangkan selera makan.
Meminum air bukan hanya menyingkiran toksin daripada tubuh badan tetapi juga menjadikan metabolisme anda berfungsi pada tahap optimum di mana ia penting dalam pembakaran lemak.
Malah, dalam kajian pada tahun 2013 berdasarkan kepada 14 orang lelaki dan wanita yang sihat mendapati bahawa mereka berjaya meningkatkan kadar metabolisme sebanyak 30 peratus selepas minum kira-kira 16 auns air!

Kurangkan karbo, banyakkan protein
Meningkatkan pengambilan protein anda adalah cara terbaik untuk mengurangkan berat badan dengan cepat dan membakar lemak.
Malangnya, kebanyakan orang tidak mendapat protein yang secukupnya dalam diet mereka terutamanya bagi rakyat Malaysia yang menjadikan nasi yang mengandungi kandungan karbohidrat yang tinggi sebagai makanan ruji.
Karbohidrat yang masuk ke dalam tubuh badan manusia akan bertukar menjadi gula di mana ianya akan bertukar menjadi lemak.
Tips yang paling mudah untuk mengira jumlah protein yang anda perlukan adalah dengan mengambil 0.7 hingga 1 gram bagi setiap paun berat badan anda.

Contohnya, jika berat badan anda adalah 150 paun, anda perlu mendapat 75 hingga 150 gram protein sehari.

Sediakan makanan sendiri
Antara tabiat buruk yang sukar untuk disingkirkan oleh mereka yang mempunyai masalah berat badan adalah pengambilan snek atau makanan ringan yang tidak sihat.
Ini kerana kebanyakan snek yang diproses adalah karbohidrat semata-mata atau dikenali sebagai kalori kosong di mana ia meningkatkan kadar gula dalam darah anda dan akhirnya menyebabkan anda menjadi semakin lapar selepas itu.

Oleh itu, anda dinasihati supaya menyediakan sendiri snek anda di rumah yang terdiri daripada buah-buahan yang sihat, minuman smoothie dan sebagainya.

Ambil limau gedang (Grapefruit)
Penyelidikan terkini mendapati bahawa limau gedung mempunyai manfaat yang besar dalam proses penurunan berat badan disebabkan enzim yang dikenali sebagai  AMP-activated protein kinase (AMPK) yang terdapat dalam buah tersebut.
AMPK membantu tubuh badan anda menggunapakaikan gula yang tersimpan di mana ia menyebabkan peningkatan metabolisme anda.

Selain itu, nootkatone, komponen yang terdapat dalam limau gedang, dikatakan dapat meningkatkan aktiviti pembakaran lemak (AMPK). Oleh itu, serapkan diet limau gedang di dalam pemakanan harian anda seperti dengan menghasilkan smoothie yang enak.

Minum teh hijau
Minuman teh herba seperti teh hijau, teh putih, teh hitam dan teh rooibos mampu meningkatkan metabolisme anda.
Menurut satu kajian dalam American Journal of Nutrition Clinical, teh hijau lebih berkesan berbanding teh lain seperti teal oolong untuk proses penurunan berat badan kerana mengandungi kadar catechin yang tinggi.
Jadi, jika anda ingin mengurangkan berat badan dengan pantas, minumlah 1-3 cawan teh hijau setiap hari.

Cara menurunkan berat badan, cuba makanan serat tinggi
Antara cara menurunkan berat badan yang lain ialah dengan makan ‘fibre‘.
Bukanlah ‘fibre cable‘ yang digunakan Unifi di rumah kita. Ini adalah makan yang mengandung kandunga ‘fibre‘ yang tinggi.
Makanan serat yang tinggi akan membantu anda berasa kenyang lebih lama dan membantu mengurangkan keinginan terhadap makanan bergula.
Makanan berserat juga terbukti untuk mengimbangi gula dalam badan, menurunkan kolesterol dan pelbagai lagi manfaat yang lain.
Kebiasaannya, seseorang hanya mendapat 15-20 gram serat setiap hari walaupun mereka sebenarnya memerlukan 30-40 gram setiap hari.

Biasakan makan di rumah
Sama ada anda seorang chef atau tidak langsung pandai memasak, menyediakan makanan ringan dan makanan anda sendiri akan membantu anda menurunkan berat badan dengan cepat.
Dengan mengawal sukatan bahan, lemak dan minyak dalam makanan anda, anda boleh membuat pilihan yang sihat tanpa perlu mengorbankan makanan dan perisa yang anda gemari.
Tambahan pula, kebanyakan peniaga makanan menggunakan bahan yang berkualiti rendah untuk menjimatkan kos di mana bahan tersebut memberikan kesan yang buruk kepada kesihatan anda untuk jangka panjang.
Mulakan dengan melakukan satu hidangan sehari di rumah. Apabila anda merasa lebih selesa di dapur, tambahkan jumlah tersebut.

Cara menurunkan berat badan, cuba makan nasi separuh
Apabila terdapat banyak makanan di dalam pinggan, maka anda akan lebih cenderung untuk makan dengan cepat untuk menghabiskan makanan tersebut.
Ini adalah tidak elok untuk sistem penghadaman anda. Cubalah kurangkan kuantiti makanan dan kunyah dengan perlahan-lahan.
Sebaliknya juga, apabila anda makan dengan cepat, maka anda lebih cenderung untuk makan terlalu banyak. Oleh itu, makanlah dengan berpada-pada, mengunyah secara perlahan-lahan dan menikmatilah rasa makanan anda!
Proses ini akan memastikan bahawa anda tidak mengambil kalori yang berlebihan.

Akhir kata
Kurus atau gemuk adalah tentang fizikal. Cantik fizikal itu adalah bonus. Orang gemuk juga ada yang cantik.
Namun, bila bicara tentang cara cepat turunkan berat badan, ia adalah tentang kesihatan. Jagalah kesihatan sebelum penyakit datang menjengah. Jika usia sudah lanjut, sekiranya ada tanda penyakit jantung, cepat-cepat jumpa doktor.
Sebelum mengundur diri, kami cadangkan anda cuba cara diet Atkins jika ada kesempatan.
Semoga bermanfaat.


Home / Health & Beauty

Punca Kencing Kotor (Dan Cara Mengatasi Air Kencing Kotor)

Pernahkah anda merasa sakit serta pedih ketika ingin kencing dan kencing anda berbau busuk? Jika anda mengalami situasi seperti ini, anda mungkin mengalami jangkitan kuman di saluran air kencing yang dikenali sebagai kencing kotor atau dalam Bahasa Inggeris turut dikenali sebagai ‘urinary tract infection’ (UTI). Menurut UrologyHealth, 60% wanita pasti akan mengalami masalah ini paling tidak, sekali seumur hidup, berbanding lelaki yang hanya 20% sahaja. Namun, apakah punca kencing kotor?
Macam mana boleh berlaku?
Kencing kotor berlaku apabila terdapatnya jangkitan kuman di saluran air kencing. Keadaan ini lebih kerap dialami oleh individu wanita kerana saluran air kencing yang pendek menyebabkan ia lebih berisiko untuk dijangkiti kuman. Walaupun begitu, tanpa mengira jantina dan usia, sesiapa sahaja boleh mendapat jangkitan kencing kotor ini.
Punca kencing kotor
Terdapat beberapa punca yang boleh dijadikan faktor penyebab wujudnya masalah kesihatan ini kepada seseorang individu. Antaranya seperti:
Saluran air kencing
Seperti yang dinyatakan pada awal tadi, kencing kotor yang kerap berlaku kepada individu wanita. Malah mengikut kajian, lebih 50% wanita akan mengalami masalah kencing kotor atau UTI, sekurang-kurangnya sekali dalam seumur hidup.
Wanita kerap mengalami jangkitan ini kerana mempunyai saluran air kencing (uretra) yang pendek dan sangat hampir dengan lubang dubur (anus).
Bakteria yang berada sekitar lubang dubur bergerak menuju ke pundi kencing dan membiak. Antara bakteria yang paling kerap menjangkiti saluran uretra ini adalah ‘Escherichia coli’(E.coli).
Hubungan Seks
Perhubungan seksual juga boleh menjadi faktor penyebab yang meningkatkan risiko jangkitan. Ia boleh berlaku jika bahagian kemaluan atau faraj wanita disentuh dengan tangan atau zakar yang kotor.
Kehamilan
Wanita yang sedang dalam tempoh kehamilan mempunyai risiko yang tinggi untuk mudah dihidapi jangkitan bakteria. Ia berlaku disebabkan perubahan hormon dalam badan wanita hamil.
Kandungan hormon yang tinggi menyebabkan otot dan pundi kencing menjadi lemah. Situasi ini sekaligus menyebabkan perengangan pada otot dan melambatkan pengaliran air kencing.
Keadaan rahim yang semakin membesar dan menekan saluran kencing dari luar, sekaligus menjadikan pergerakan air kencing tersekat turut boleh menjadi antara salah satu punca kencing kotor. Ini kerana pundi kencing tidak dapat dikosongkan secara efektif setiap kali anda kencing dan memudahkan bakteria untuk membiak dan menyebabkan jangkitan yang dipanggil kencing kotor.
Air kencing yang menjadi lebih berasid ketika hamil atau mengandung bersama kandungan gula yang tinggi juga boleh menjadi penyebab kuman dan bakteria untuk mudah membiak.
Kencing manis
Individu yang mempunyai masalah kesihatan seperti kencing manis atau diabetes serta penyakit batu karang juga berisiko untuk cenderung mengalami masalah kencing kotor ini.
HIV
Selain itu, individu yang mempunyai sistem pertahanan badan, iaitu imunisasi badan yang lemah seperti pesakit HIV atau AIDS juga berdepan risiko tinggi untuk menghidapi masalah jangkitan pada saluran kencing.

Tanda kencing kotor
Beberapa simptom umum yang boleh dikenal pasti bagi pesakit yang mengalami masalah kencing kotor ini adalah seperti:
Rasa pedih
Seseorang itu akan rasa pedih semasa atau selepas membuang air kencing
Rasa sakit
Rasa sakit pada bahagian bawah perut
Terlalu kerap kencing
Kekerapan membuang air kencing yang tinggi walaupun kuantiti yang sedikit. Ini bukan hanya untuk ibu hamil atau mengandung yang kerap kencing semata-mata. Ia adalah tanda kepada semua, lelaki atau wanita.

Air kencing ada darah
Air kencing mengandungi sedikit darah.
Air kencing keruh
Air kencing berwarna keruh, tidak seperti biasa yang kekuning-kuningan.
Air kencing busuk
Air kencing yang kotor juga berbau busuk.
Badan menggigil
Akan mengalama rasa badan menggigil dan demam.

Sakit ketika seks
Rasa sakit ketika melakukan hubungan kelamin suami isteri.
Cara menghilangkan kencing kotor
Ini antara beberapa cara untuk merawat dan menghilangkan masalah kencing kotor, terutama sekali untuk golongan wanita.
Ambil antibiotik
Untuk merawat masalah kencing kotor ini, pemberian antibiotik akan diberikan. Tetapi ia hanyalah untuk dua kumpulan sahaja iaitu; individu yang mempunyai simptom kencing kotor dan individu wanita yang sedang mengandung walaupun tidak mempunyai simptom kencing kotor.
Bagi individu wanita hamil yang disahkan mempunyai masalah kencing kotor tetapi tidak mempunyai sebarang simptom perlu dirawat dengan menggunakan antibiotik kerana ia boleh menyebabkan kelahiran tidak cukup bulan.
Antibiotik yang diberikan kebiasaannya perlu dihabiskan dalam tempoh 3 hingga 7 hari. Antibiotik yang diberikan adalah selamat untuk bayi dalam kandungan dan ia perlu dihabiskan walaupun rasa sakit yang dihadapi sudah berkurangan.
Sekiranya antibiotik telah habis dimakan, anda perlu untuk menjalani pemeriksaan semula air kencing bagi memastikan tiada lagi jangkitan. Tetapi seandainya masih terdapat tanda jangkitan, doktor akan memberikan antibiotik jenis lain.
Jika keadaan bertambah parah, pesakit yang mula mendapat demam yang tinggi dan menggigil akan dibawa ke hospital untuk dilakukan pemeriksaan lanjut.
Tanpa antibiotik
Individu yang tidak diberikan antibiotik dan tidak mengalami sebarang simptom pula digalakkan untuk minum air dengan banyak bagi membantu mengeluarkan kuman dan bakteria yang terdapat dalam saluran atau pundi air kencing.

Cara mengelakkan kencing kotor
Ada beberapa langkah pencegahan masalah kencing kotor. Jika sudah cegah, maka tak akan kena kencing kotor. Maka tak perlulah rawat dan gunakan petua tradisional, semata-mata untuk menangani masalah ini.
Berikut langkah dan kaedah pencegahan yang boleh dilakukan untuk mengelakkan masalah ini daripada berlaku. Antara seperti:
Jangan tahan kencing
Jika anda terasa ingin membuang air kencing, pastikan anda terus untuk melakukannya. Jangan menahan atau menangguhkannya kerana ia berisiko untuk menggalakkan pembiakan bakteria dalam pundi air kencing dan cenderung merebak ke saluran air kencing.
Minum air
Seperti yang sering disarankan, perbanyakan minum air. Tetapi harus diingatkan, air kosong ye, bukan minuman manis apatah lagi berkarbonat.
Sebolehnya minum antara 6 hingga 8 gelas air kosong sehari, atau sehingga warna air kencing anda menjadi jernih.
Pakaian longgar
Memakai pakaian yang ketat berisiko mengalakkan pembiakan bakteria. Jadi amatlah disarankan untuk memakai pakaian dalam yang longgar dan sebaiknya diperbuat daripada material kapas.

Kebersihan bahagian sulit
Biasakan diri anda untuk mengelap bahagian alat sulit anda dari depan ke belakang, selepas ke tandas. Ini adalah untuk mengurangkan risiko jangkitan bakteria dari bahagian dubur ke saluran faraj.
Jangan lupa untuk membasuh tangan selepas mencuci alat sulit dan selepas ke tandas!
Tukar ‘pad’ dengan kerap
Bagi individu wanita yang menggunakan ‘pad’ atau tuala wanita, pastikan anda menukarnya dengan lebih kerap jika telah kotor. Penggunaan ‘panty liner’ juga amat digalakkan jika anda mengalami masalah keputihan.
Buang air kencing
Sebelum dan selepas melakukan sebarang hubungan seks, anda dinasihatkan untuk membuang air kencing. Ini adalah untuk mengelakkan sebarang risiko jangkitan.
Lakukan pemeriksaan
Jika anda mengesyaki diri anda mengalami masalah jangkitan kuman pada saluran air kencing, pastikan anda mendapatkan pemeriksaan untuk mendapatkan ubatan yang sewajarnya.
Ini kerana jika anda tidak melakukan sebarang pemeriksaan atau rawatan, dan membiarkan masalah tersebut, jangkitan tersebut berisiko untuk merebak ke bahagian saluran kencing lain seperti buah pinggang.
Bahaya kencing kotor
Salah satu tanda utama buah pinggang dijangkiti kuman adalah apabila air kencing menjadi keruh. Keadaan ini dikenali sebagai ‘pyelonephritis’. Manakala jangkitan kuman pada testis iaitu dikenali sebagai ‘orchitis’, jangkitan kuman di pundi kencing pula dipanggil ‘cystitis’ dan jangkitan kuman yang tersebar dalam saluran darah iaitu ‘urosepsis’.
Akhir kata
Semua perkara ini sangat membahayakan kerana boleh merosakkan organ-organ tersebut lalu mengundang maut. Mohon berdoa pada Allah agar dijauhkan dari penyakit sebegini.
Dapatkan nasihat doktor terlebih dahulu jika mengalami masalah kencing kotor. Dapatkan juga ubat yang dibeli di farmasi, bukan tepi-tepi jalan.
Punca kencing kotor anda sudah tahu.
Jadi, perkara ini harus dibendung dari awal lagi supaya tidak menjadi serius pada masa akan datang. Jangan ambil mudah!
Jemput baca tentang cara hilangkan senggugut juga.
Semoga bermanfaat.


Home / Health & Beauty

Cara Kecilkan Peha Besar

Anda pasti pernah mendengar istilah paha drumstick, bukan? Atau anda sendiri yang berdepan dengan masalah paha yang besar. Dah cuba pelbagai cara tapi masih tak berhasil? Jangan risau, kami ada cara kecilkan peha besar yang boleh membantu anda.
Teruskan perkongsian artikel ini, okay? Langkau artikel ini untuk baca kebaikan chia seed, yang boleh juga membantu untuk kuruskan badan.
Table of ContentsPaha besar memalukan?Punca peha besarPengaruh hormonOtotBentuk tubuhCara kecilkan pehaMinum air putihCara kecilkan peha, makan makanan rendah kaloriRehatStres dan kerjaPergerakan kecilSenaman kecilkan paha Angkat kakiSenaman kecilkan peha dengan naik tanggaCara kecilkan peha dengan squatCara kecilkan peha dengan berenangPanduan kurangkan lemak di pehaCara kuruskan peha, guna petua tradisional orang lamaAkhir kata
Paha besar memalukan?
Masalah saiz paha ini tak sama dengan masalah double chin dan pipi tembam.
Masalah paha yang besar ini merupakan satu isu biasa yang sering dihadapi oleh kaum wanita. Namun ia tidak bermakna individu lelaki tidak menghadapi masalah ini. Cuma lelaki biasanya tak ambil peduli masalah ini.
Berbeza dengan orang perempuan, kadang kala badan dah langsing, cantik tapi peha tetap besar.
Keadaan ini akan menyebabkan timbulnya isu kurang keyakinan diri dan masalah sukar untuk mendapatkan pakaian yang sesuai dengan keadaan fizikal diri.
Punca peha besar
Apakah puncanya yang menyebabkan wujudnya isu paha besar ini? Berikut adalah beberapa faktor yang boleh mempengaruhi keadaan yang dialami ini, antaranya:
Pengaruh hormon
Sama ada lelaki atau wanita, masing-masing mempunyai deposit lemak yang dipengaruhi oleh hormon. Hormon estrogen pada wanita menyebabkan ia lebih banyak disalurkan ke bahagian paha dan punggung. Bagi lelaki pulak, hormon testosteron akan mengakibatkan lebih banyak lemak terkumpul pada perut.

Walau bagaimanapun, lemak yang terdapat pada paha dan punggung individu wanita dikatakan penting untuk proses kesuburan. Malahan dikatakan wanita yang mempunyai punggung besar adalah lebih subur. Hmmm…menarik, bukan?
Otot
Punca anda mempunyai ukuran paha dan punggung yang besar biasanya disebabkan anda mempunyai genetik secara semula jadi otot paha yang besar. Walaupun otot anda keras dan tidak berlemak, tetapi menerusi pandangan kasar, ia tetap dilihat sebagai besar, bukan?
Bentuk tubuh
Anda pasti pernah mendengar mengenai jenis bentuk badan manusia, seperti buah pir, hour glass dan jenis-jenis lain. Sebenarnya, bentuk tubuh akan mempengaruhi ukuran paha dan badan anda.
Individu wanita yang mempunyai bentuk badan seperti buah pir cenderung untuk mempunyai ukuran paha dan punggung yang lebih besar dan lebar berbanding saiz normal. Sukar untuk anda mengubah bentuk tubuh dan anda perlu berusaha keras untuk membentuk paha anda menjadi lebih kecil.

Cara kecilkan peha
So anda sudah tahu punca kenapa anda mempunyai paha yang besar, jadi adakah terdapat cara mudah kecilkan paha yang boleh anda lakukan? Yes, sudah tentu ada.
Ikuti langkah yang berikut:
Minum air putih
Seperti yang sering disarankan, badan kita memerlukan lebih kurang 2 liter air sehari. Ini adalah untuk membantu menghindari masalah dehidrasi, menyingkirkan kotoran serta sebagai proses pembakaran lemak. Tapi ingat, air putih sahaja, okay? Air manis bergula sebaiknya dikurangkan pengambilan.
Cara kecilkan peha, makan makanan rendah kalori
Siapa yang tidak suka makanan fast food, bukan? Namun, yang tak best-nya tentang makanan ini, ia tinggi garam, lemak dan sangat berminyak. Sudah tentulah menjadikan ia sebagai makanan yang tidak bagi dan harus dielakkan. Sebaiknya amalkan pengambilan sayuran dan buah-buahan serta makanan yang tinggi kandungan serat.

Rehat
Tak cukup tidur bukan sahaja boleh mengakibatkan anda menjadi stres tetapi dalam masa yang sama akan mendatangkan impak kepada fizikal anda. Tidur sebenarnya dikatakan dapat membantu membakar lemak badan. Sewaktu tidur, lebih kurang 45-115 kalori akan terbakar. Haa..hebat bukan? Anda hanya perlu tidur. Tetapi jangan ‘pulak’ anda makan sebelum tidur sebab ia boleh menjadi punca saiz paha anda bertambah!
Stres dan kerja
Bekerja adalah cara untuk anda memperolehi mata pencarian. Namun, perlu diingatkan, melakukan kerja yang berlebihan sehingga terlupa untuk makan dan berehat adalah sangat tidak bagus untuk kesihatan. Malahan, perbuatan anda itu boleh menyebabkan anda stres! Dipercayai stres akan menghalang pembakaran lemak dalam badan, khususnya paha. Jadi, anda patut elakkan stres, faham?
Pergerakan kecil
Kebanyakan individu yang bekerja di pejabat akan banyak menghabiskan masa dengan duduk dan kurang bergerak. Haa…itu pun boleh jadi punca paha besar ‘tau’! Anda perlu mengetahui gerakan atau senaman yang sesuai untuk membantu anda kecilkan paha.
Ketika duduk pun anda boleh bersenam dengan meluruskan kaki ke hadapan dan mengangkat kaki tegak selari dengan kedudukan anda. Cuba lakukannya dan anda pasti dapat merasai ketegangan pada bahagian lutut dan paha. Jangan lupa untuk amalkan selalu.

Senaman kecilkan paha
Di atas tadi, penulis ada sebut tentang senaman yang sesuai untuk membantu dalam proses untuk kecilkan paha.
Memang benar, ada orang kata cara kecilkan peha atau yang lebih luas iaitu kuruskan badan itu sebenarnya lebih kepada mindset atau psikologi. Namun, kami percara senaman itu juga penting.
Berikut adalah beberapa aktiviti fizikal mudah yang boleh anda lakukan. Mana tahu ia mungkin dapat mengatasi masalah paha drumstick anda.
 Angkat kaki
Anda pasti suka berbaring sambil tengok tv (televisyen), bukan? Jadi sambil-sambil layan drama dekat tv ‘tu’, apa kata anda cuba angkat kedua belah kaki setinggi mungkin. Kalau anda mampu, pastikan kaki anda tegak 90 darjah dan tahankan untuk beberapa minit. Bukan sahaja baik untuk paha, malah turut beri kesan pada perut.

Senaman kecilkan peha dengan naik tangga
Jika lif dan escalator menjadi pilihan anda selama ini, apa kata tukarkan kepada tangga. Walaupun jarak tangga yang dinaiki itu mungkin setingkat, tapi ia tetap memberikan kesan kepada bahagian paha dan kaki anda. Jadi, pilihlah tangga dan jangan malas!
Cara kecilkan peha dengan squat
Antara cara kuruskan peha yang berkesan ialah squat.
Senaman kuruskan badan dengan cara mencangkung ini dikatakan amat berkesan untuk mengecilkan paha. Jumlah pergerakan yang baik adalah sebanyak 30 hingga 50 kali sehari.
Tetapi janganlah ‘pulak’ pada hari pertama melakukan squat terus buat sampai lebih 30 kali. Sakit badan ‘tu’ nanti. Sebaiknya mulakan perlahan dengan jumlah kecil dan tambahkan ia sedikit demi sedikit.
Cara kecilkan peha dengan berenang
Senaman ini bukan sahaja untuk menjadikan kaki lebih runcing tetapi aktiviti fizikal ini amat baik untuk kesihatan badan secara keseluruhan. Ini kerana gerakan berenang memerlukan kekuatan kaki dan tangan. Senang cerita, apabila berenang, ia mengerakkan hampir kebanyakan otot pada badan anda.
Panduan kurangkan lemak di peha
Memandangkan ramai wanita yang menghadapi masalah paha besar, womenshealthmag.com ada berkongsi 11 cara kecilkan peha.
Walaupun dalam Bahasa Inggeris, banyak ilmu yang dikongsikan.
Cara kuruskan peha, guna petua tradisional orang lama
Kalau malas bersenam, mungkin cara kecilkan peha mengikut petua orang lama boleh dicuba sebagai salah satu jalan alternatif.
Dikatakan terdapat petua minuman tradisional yang boleh membantu untuk menyingkirkan paha drumstick anda itu. Bolehlah anda cuba amalkan.
Bahan-bahan:

2 sudu besar – jintan manis
1 liter – air

Cara-cara:
Jintan manis direbus bersama 1 liter air untuk tempoh 30 minit dengan api sederhana kecil. Amalkan minum air ini selepas makan; secawan pada waktu pagi dan secawan pada waktu malam. Lakukan selama sebulan untuk dapat melihat keberkesanannya.
Tapi kombinasi yang terbaik adalah dengan mengamalkan petua minuman tradisional ini dengan senaman. Jangan malas bersenam!
Namun harus diingatkan petua minuman tradisional ini adalah tidak sesuai untuk wanita mengandung dan individu dengan sakit kronik seperti buah pinggang, diabetes atau darah tinggi.
Akhir kata
Ingatkan, cara kecilkan peha memang kita boleh cetak dan tampal di dinding. Namun, untuk konsisten, ia perlukan pengorbanan dan kesabaran yang cukup tinggi. Bila badan besar, ada kemungkinan sakit tumit juga.
Untuk dapat melihat keberkesanan atau perubahan pada saiz anda, ia memerlukan kesabaran. Perubahan tidak akan dapat dilihat kalau anda cuma ‘hangat-hangat tahi ayam’. Lakukan dengan kesungguhan.
Akhir sekali, jika perut anda juga buncit, jemput baca cara kempiskan perut buncit pula. Mudah-mudahan dipermudahkan semua urusan.
Semoga bermanfaat.


Home / Health & Beauty

Lasik Mata Malaysia (Kos / Harga Rawatan Di Hospital Kerajaan & Swasta)

Rawatan lasik mata di Malaysia semakin popular. Bagi yang tidak tahu, lasik merupakan singkatan kepada laser assisted in situ keratomileusis, iaitu pembedahan yang fokus pada bahagian mata. Tujuan utama pembedahan lasik mata ini dibuat adalah untuk membaik pulih penglihatan seseorang, sama ada mereka mengalami rabun dekat atau pun jauh. Lasik eye surgery ini sangat popular dikalangan mereka yang mempunyai masalah rabun.
Pun begitu, dek kerana kosnya yang agak mahal menjadi penyebab utama sesetengah golongan tidak dapat menggunakan prosedur ini. Oleh sebab itu, ramai yang mencari-cari adakah wujud prosedur dan rawatan lasik di hospital kerajaan di Malaysia? Izinkan kami berkongsi.
Benarkah ada rawatan lasik di hospital kerajaan?
Jangan tertipu dengan artikel yang anda baca di Internet, mahupun tweet-tweet yang anda scroll di Twitter.
Untuk makluman anda, hospital kerajaan TIDAK menyediakan rawatan lasik. Jangan tanya kami kenapa pihak Kementerian Kesihatan Malaysia (KKM) tidak menyediakan perkhidmatan ini. Mungkin mereka ada sebab-sebab tertentu tidak memberikan rawatan lasik di hospital kerajaan.

Kalau hospital separa kerajaan, ada rawatan lasik tak?
Jika tidak salah, Hospital Canselor Tuanku Muhriz (HCTM) ada menyediakan perkhidmatan ini. Jangan pelik dengan nama hospital kerajaan ini. Dahulunya, Hospital Canselor Tuanku Muhriz dikenali dengan nama HUKM atau PPUKM.
Untuk kos atau harga rawatan di sini, kami tidak pasti. Anda boleh dapatkan maklumat lanjut daripada Jabatan Oftalmologi di Hospital Canselor Tuanku Muhriz (HCTM).
Lasik Hospital Kerajaan →

Lasik eye surgery swasta di Malaysia
Untuk anda yang sedang survey dan membaca artikel ini, tentu sekali antara golongan yang mampu. Kalau tak dapat buat lasik hospital kerajaan atau separa kerajaan, bolehlah ke hospital atau klinik mata swasta.
Berikut adalah antara tempat lasik eye surgery yang ada di Malaysia.

1. Eye & Lasik Centre (Prof Muhaya), Kajang, Selangor
Syarikat Eye & Lasik Centre telah wujud sejak Mei, 2014 lagi. Syarikat yang terletak di Kajang, Selangor ini telah dikendalikan sendiri oleh doktor mata popular, iaitu Professor Dr. Muhaya.
Meskipun harga yang ditetapkan agak mahal berbanding Pusat Pakar Mata yang lain, namun perkhidmatannya sangat memuaskan hati orang ramai.

RM 7,000 bagi yang berumur 34 tahun kebawah
RM 8,000 bagi yang berumur 35 tahun keatas
RM 12,600 bagi mereka yang berumur 20 tahun keatas

Yang menariknya di sini, siap baca doa dulu sebelum memulakan prosedur.

Pengalaman mereka yang pernah menggunakan perkhidmatan Dr. Muhaya: https://ayumipoyo.blogspot.com/2015/04/pengalaman-lasik-mata-bersama-prof-dr.html

2. Advance Vision Eye Specialist Centre, Petaling Jaya, Selangor
Advance Vision Eye Specialist Centre telah ditubuhkan sejak 6 Jun 2006 oleh Dr. Yeoh Phee Liang.
Syarikat yang terletak di Petaling Jaya, Selangor ini mempunyai kumpulan doktor yang sudah berpengalaman dalam bidang masing-masing.
Pusat Pakar Mata ini adalah antara yang sering menjadi tumpuan orang ramai kerana harganya yang murah berbanding tempat lain.

Pakej 1: RM 2,888 + RM 80, termasuk pemeriksaan, nasihat pakar, ubat, pembedahaan dan waranti seumur hidup
Pakej 2: RM 5,888 + RM 80, bagi mereka yang mengalami masalah-masalah lain

Pengalaman mereka yang pernah menggunakan perkhidmatan Pusat Pakar Mata ini: https://harizahitaz.blogspot.com/2016/03/pengalaman-dilasik-advanced-vision-eye.html

3. Lasik Mata: Laserfocus, Johor Bahru, Johor
Laserfocus merupakan Pusat Pakar Mata yang terletak di Menara Pelangi Johor Bahru, Johor dan sudah beroperasi sejak tahun 2001 lagi.
Pihak Pakar Mata ini akan sentiasa mengikuti keadaan pesakit mereka selepas seminggu, sebulan, 3 bulan, 6 bulan dan setahun setelah selesai membuat lasik mata di situ tanpa apa-apa bayaran dikenakan.

Harga lasik mata bermula daripada RM 2,988 hingga RM 5,288

Pengalaman pesakit yang pernah menggunakan perkhidmatan Laserfocus: https://ummu-fatimah.blogspot.com/2011/09/alhamdulillah-mama-dah-tak-rabun.html

4. Pakar Mata KPJ, Kuala Lumpur
Hospital KPJ Tawakkal di Kuala Lumpur ada menyediakan perkhidmatan lasik surgery, yang dijalankan oleh doktor-doktor yang sudah berpengalaman. Di Hospital KPJ Tawakkal, mereka ada menyediakan dua cara lasik mata, dan rawatan susulan akan dilakukan bagi menentukan cara rawatan yang paling sesuai bagi pesakit-pesakit mereka.

ReLex Smile: RM 12,000
Femto Lasik: RM 8,000 – RM 9,000

Selain dari di Kuala Lumpur, terdapat juga KPJ lain yang menawarkan perkhidmatan ini, iaitu di KPJ Sabah dan Sarawak.

5. Pusat Pakar Mata Abdul Razak, Sungai Petani, Kedah
Pusat Pakar Mata Abdul Razak terletak di Sungai Petani, Kedah. Pusat Pakar Mata ini menyediakan perkhidmatan lasik mata dengan cara PRK, lasik dan Relex Smile. Pembedahan itu dilakukan sendiri oleh Dr. Abdul Razak yang sudah berpengalaman dalam bidang ini.

Semua jenis lasik hanya berharga RM 5,500

6. Lasik Mata UIA (IIUM), Kuantan, Pahang
Universiti Islam Antarabangsa Kuantan, Pahang ada menyediakan perkhidmatan lasik mata dengan pemeriksaan percuma kepada pesakit luar. Walaupun bukan 100% kerajaan, ia masih lagi dikira murah.
Rata-rata pesakit yang pernah menggunakan perkhidmatan daripada Pusat Pakar Mata ini memuji hasilnya yang sangat baik meskipun lebih murah daripada Pusat Pakar Mata yang lain.

Lasik mata: RM 3,500 bagi kedua-dua belah mata

7. Optimax TTDI, Kuala Lumpur & Penang
Optimax mempunyai dua cawangan iaitu di Kuala Lumpur dan Pulau Pinang sejak tahun 1995 lagi.
Pusat Pakar Mata ini menyediakan 3 cara lasik mata, iaitu ReLex Smile, Femto Lasik dan ASA dengan tawaran harga yang berbeza.

ASA: RM4,200 bagi sebelah mata
Femto Lasik: RM 4,200 bagi sebelah mata
ReLex Smile: RM 5,200 bagi sebelah mata

Pengalaman pesakit yang pernah menggunakan perkhidmatan daripada Optimax: https://www.kenwooi.com/2016/05/lasik-surgery-optimax.html

8. Prince Court Medical Centre (PCMC), Kuala Lumpur
Prince Court Medical Centre yang terletak di Kuala Lumpur mempunyai pelbagai perkhidmatan, dan salah satunya adalah perkhidmatan lasik mata.
Dahulunya, Prof Muhaya bekerja di sini. Sekarang, beliau mempunyai pusat lasik mata sendiri.
Prince Court Medical Centre merupakan antara Pusat Pakar Mata yang sangat popular kerana mempunyai maklum balas yang baik daripada pesakit-pesakit mereka.
Prince Court Medical Centre turut menyediakan pelbagai pakej buat pesakitnya.

Pakej 1: Premium lasik harga bermula dari RM 3,690 untuk sebelah mata
Pakej 2: Premium lasik harga bermula RM 6,990 untuk kedua-dua belah mata
Pakej 3: Blended lasik correction harga bermula RM 7,990 bagi kedua-dua belah mata

9. USJ Eye Specialist, Subang Jaya, Selangor
USJ Eye Specialist terletak di Subang Jaya, Selangor. Pusat Pakar Mata ini telah dikendalikan oleh Dr. Yap Soon Lek sejak tahun 2011 lagi. USJ Eye Specialist ini menyediakan perkhidmatan lasik dengan jaminan keadaan mata yang baik selepas pembedahan dilakukan.

Harga bermula daripada RM 1,490 untuk sebelah mata sahaja

10. Pakar Mata ExcelView, Mid Valley, Kuala Lumpur
ExcelView Laser Eye Centre Sdn Bhd telah ditubuhkan sejak tahun 2000. Pusat Pakar Mata yang terletak di Mid Valley, Kuala Lumpur ini menyediakan pelbagai perkhidmatan mata seperti pembedahan lasik dan katarak.

Harga bermula daripada RM 5,600 bagi kedua-dua belah mata

Info tambahan tentang rawatan lasik
Antara info penting yang perlu diketahui oleh pesakit:

Pesakit tidak dibenarkan memakai kanta lekap seminggu sebelum membuat pemeriksaan mata
Kanak-kanak, wanita mengandung dan yang sedang menyusu anak tidak sesuai menjalankan prosedur ini
Sesuai untuk mereka yang berusia 18 tahun hingga 67 tahun sahaja, beserta mempunyai mata yang sihat
Pesakit sedar sepanjang menjalani pembedahan tersebut, namun tidak berasa apa-apa kesakitan

Akhir kata
Kesimpulannya, perkhidmatan lasik mata yang melibatkan dengan penglihatan ini bukanlah sesuatu yang boleh dipandang remeh.
Bagi mereka yang berminat untuk melakukan pembedahan lasik mata ini, perlulah memastikan Pusat Pakar Mata yang dipilih itu mampu menyediakan perkhidmatan mereka dengan baik tidak kira sebelum, semasa mahupun selepas pembedahan tersebut dijalankan.
Jaga mata elok-elok. Jangan paksa mata untuk berjaga sepanjang masa. Kena tahu cara hilangkan mengantuk, barulah rasa segar sentiasa.
Untuk yang susah tidur, jemput baca artikel ini juga.
Semoga bermanfaat.


Home / Health & Beauty

Penjagaan Mata Selepas Lasik (Prosedur Laser Mata Rabun Jauh)

Kini, anda sudah selamat menjalani pembedahan lasik mata, walaupun kosnya agak mata. Namun, jangan ingat, selepas pembedahan lasik, semuanya jadi mudah. Anda perlu mengikut nasihat doktor dalam menjaga mata selepas lasik mata. Penjagaan mata selepas lasik itu sangat penting.
Penjagaan mata selepas lasik
Sila baca petua dan pantang-larangnya seperti di bawah.
WebMD mencadangkan beberapa perkara:

Jangan mandi atau basuh rambut anda sehingga keesokan hari.
Elakkan daripada menggunakan air yang tidak steril dari air mandi, basuh rambut, dan lain-lain ke dalam mata anda selama beberapa hari pertama selepas pembedahan lasik.
Berhati-hati apabila anda berada di bilik mandi atau semasa mandi.
Pastikan sabun keluar dari mata anda apabila anda membasuh rambut anda, dan bersedialah untuk menyembur rambut dan gunakan losyen bercukur.
Jangan gosok mata anda selama sekurang-kurangnya sebulan. Bukanlah bermakna tidak boleh gosok langsung. Maksudnya jangan gosok dengan kuat.
Jangan memandu sehingga anda berasa selesa. Dapatkan nasihat doktor anda terlebih dahulu.
Pakai cermin mata yang diberikan oleh doktor semasa anda tidur untuk minggu pertama.
Pastikan air mata keluar dari mata anda sekurang-kurangnya seminggu sekali. Bukannya suruh menangis, tapi ia satu proses pembersihan.
Elakkan mandi di kolam renang, air terjun, sauna, dan tasik selama sekurang-kurangnya 3 minggu.
Tiada solek mata sekurang-kurangnya seminggu. Simpan sementara produk yang digunakan untuk mengelakkan jangkitan.
Jangan gunakan rambut berwarna selama sekurang-kurangnya 10 hari.
Tiada kerja berat selama dua hari, iaitu dengan mengangkat barang atau kerja berat yang menggunakan tulang empat kerat.
Pakai perlindungan mata sekurang-kurangnya sebulan sebaik sahaja anda memulakan senaman dan aktiviti sukan lagi.
Mata anda mungkin sensitif kepada cahaya untuk seketika. Gunakan cermin mata gelap.
Elakkan persekitaran yang kotor dan berdebu selama 7 hari.
Cahaya matahari yang terang boleh menyebabkan luka parut. Jadi, dinasihatkan agar memakai cermin mata hitam pada hari cerah untuk sekurang-kurangnya setahun.

Sila jangan langgar petua tentang penjagaan mata selepas lasik ini. Apa salahnya berkorban sedikit, untuk mata yang cerah tanpa cermin mata lagi.
Selamat mencuba.


Home / Health & Beauty

Cara Tambah Berat Badan Dewasa (Yang Kurus, Susah Naik)

Bagaimana cara tambah berat badan untuk orang yang kurus? Perlukah makan makanan tertentu seperti susu, vitamin dan supplement?
Izinkan kami berkongsi.
Sedikit mengenai tambah berat badan
 Azam tahun baru ni nak buat apa ya? Ada yang nak kulit flawless, ada yang nak kurus, ada yang nak amalkan pemakanan sihat, ada juga yang nak start diet. Tapi pernah tidak korang dengar orang yang nak tambah berat badan? Mesti rare kan.
Kalau ada pun mungkin boleh dikira dengan jari. Namun, sedarkah anda di kala ramai orang yang obses untuk mempunyai bentuk badan idaman seperti model Victoria’s Secret, sebenarnya ramai antara kita yang sudah terlebih kurus dan lebih membimbangkan lagi mempunyai kadar BMI lebih rendah daripada normal.
Malah, menurut satu laporan, mempunyai berat badan terlalu rendah membawa kepada risiko lebih tinggi untuk kematian di usia muda sebanyak 140% bagi para lelaki dan 100% bagi para wanita. Bahaya tu, silap-silap bukan sahaja badan kurang khasiat, malah banyak pula penyakit yang datang menyerang!
Tapi jangan panic!
Kerana, tidak semua yang kurang berat badan ni disebabkan oleh diet yang berlebihan, kerana ada juga yang disebabkan oleh faktor genetik. Selain itu, kadar metabolism yang tinggi, pengambilan dadah, kurang kemampuan untuk mendapatkan bekalan makanan (masalah kemiskinan), gangguan pemakanan, faktor kesihatan mental dan fizikal juga boleh menyebabkan seseorang itu mengalami kurang berat badan.

Cara tambah berat badan
Ada pelbagai kaedah yang disyorkan doktor-doktor pakar di luar sana yang sering memberikan tips dan teknik bagi menaikkan berat badan secara selamat, sihat dan konsisten.
Dan tidak kurang juga bagi mereka yang telah berkongsi di laman-laman media sosial mengenai kisah dan pengalaman serta kaedah mereka telah gunakan dalam menaikkan berat badan.
Kali ini kami akan kongsikan tips-tips menaikkan berat badan buat mereka yang kurus atau mempunyai BMI yang terlalu rendah.

Makan dengan lebih kerap
Bagi mereka yang mempunyai berat badan yang terlalu rendah, mereka mungkin cepat berasa kenyang setelah mengambil suatu hidangan.
Bagi mengatasi masalah ini mereka digalakkan untuk makan dengan kerap, iaitu dengan makan sebanyak 5 atau 6 kali sehari dalam kadar porsi yang kecil, daripada mengambil hidangan dalam 2 atau 3 kali sehari dalam porsi yang besar seperti kelazimannya.

Tambah berat badan dengan pilih makanan kaya dengan nutrisi
Bagi meningkatkan berat badan, adalah amat penting untuk mengambil kira faktor kandungan nutrisi makanan yang diambil.

Peningkatan berat badan juga haruslah sejajar dengan kualiti pemakanan. Mereka yang ingin menaikkan berat badan secara sihat haruslah memilih makanan seperti roti dan pasta dari bijirin penuh (wholegrain), sumber protein yang sihat seperti dada ayam dan telur dan juga pelbagai jenis kekacang.
Jangan lupa untuk makan sayur-sayuran dan buah-buahan juga, bagi memastikan tubuh badan kita mendapat keperluan vitamin dan serat yang secukupnya.

Minum smoothies dan shakes
Ramai yang beranggapan bagi menaikkan berat badan, mereka boleh meminum minuman manis dan bergas sesuka hati mereka.

Walaupun ini dapat membantu menaikkan berat dengan kadar yang segera, namun harus diingat bahawa minuman sebegini mempunyai kandungan gula yang tersangatlah tinggi dan nilai nutrisi yang amat rendah.
Sebaliknya, amatlah disyorkan untuk anda membuat sendiri smoothies dan shakesyang jauh lebih sihat dengan menggunakan susu segar dan buah-buahan sahaja.
Tidak tahu macam mana nak buat? Jangan risau, resipi-resipi untuk smoothies dan shakes juga amat mudah didapati di media sosial masa kini – so just search and save!

Kerap makan snek
Di samping mengambil portion makanan yang kecil sebanyak 5 – 6 kali sehari, mereka yang ingin meningkatkan berat badan juga disarankan untuk kerap makan snek.
Tetapi haruslah diingat, pemilihan snek mestilah daripada pilihan yang sihat. Antara snek yang sihat dan digalakkan pengambilannya seperti kekacang ataupun sandwich peanut butter.

Bersenam
Ramai mungkin hairan dan beranggapan bahawa senaman hanya untuk mereka yang ingin menurunkan berat badan, bukan menaikkan berat badan.
Ternyata tanggapan itu tidaklah benar, kerana melalui kaedah senaman yang betul, ia mampu meningkatkan berat otot (muscle weight) sekaligus meningkatkan berat badan  seseorang.

Tambah berat badan dengan ambil supplement protein
Bagi para atlet dan ahli bina badan, pengambilan suplemen protein sudah tidak asing lagi bagi meningkatkan berat otot mereka. Ini kerana suplemen protein sangat kaya dengan Amino Asid yang penting bagi merangsangkan pertumbuhan otot.
Namun haruslah diingat, pengambilan suplemen protein ini hanyalah disyorkan sebelum atau sesudah bersenam ya!

Elak minum air sebelum makan
Kebiasaannya, jika kita minum air sebelum menikmati juadah, ia sedikit sebanyak membuatkan perut kita cepat berasa kenyang.
Ini juga antara penyebab kepada kenapa mereka yang rendah beratnya sukar untuk medapatkan keperluan kalori yang secukupnya.

Tambah berat badan dengan ambil kalori melebihi dari kalori yang dibakar
Ramai yang tidak sedar betapa pentingnya untuk kita mengenalpasti jumlah kalori harian yang kita perlukan dalam sehari. Tidak tahu bagaimana?
Jangan risau, anda boleh menentukan keperluan kalori anda dengan mudah menggunakan calorie calculator.
Untuk meningkatkan berat secara pantas dan konsisten, seseorang disyorkan untuk mengambil 700 – 1000 kalori lebih daripada kadar yang diperlukan tubuh badan mereka.
Boleh rujuk Healthline juga untuk cara yang lebih cepat dan selamat.

Akhir kata
Walaupun terdapat pelbagai kaedah yang boleh diamalkan untuk meningkatkan berat badan, namun prosesnya tidaklah semudah yang disangka ya!
Sebenarnya cara tambah berat badan ini sama seperti proses untuk menurunkan berat badan.
Mereka yang ingin menaikkan berat badan harus kuat mental dan fizikal untuk terus mengamalkan kaedah – kaedah yang telah dikongsikan dan yang paling penting keep in mind bahawa proses menaikkan berat badan secara sihat dan konsisten memerlukan masa yang panjang. Selamat mencuba you guys!


Home / Health & Beauty

Punca Sakit Pinggang Sebelah Kiri & Kanan (Dan Cara Mengatasinya)

Jika anda duduk terlalu lama, ia boleh menyebabkan munculnya rasa sakit pinggang. Keadaan ini pastinya mendatangkan ketidakselesaan kepada individu yang mengalami masalah ini. Jadi apakah punca sakit pinggang dan bagaimana untuk mengatasi sakit pinggang yang kadang-kadang menyusahkan kita untuk bergerak ke sana sini?
Apa itu sakit pinggang?
Sakit pinggang adalah satu masalah biasa yang sering dihadapi oleh kebanyakan individu. Dalam Bahasa Inggeris, ia dipanggil hip pain. Jarang orang panggil hip ache. Ada yang rasa sakit bahagian sebelah kiri, dan ada juga yang rasa sakit sebelah kanan. Tidak kurang juga, ada yang sakit pinggang di bahagian belakang dan di bahagian tengah.
Secara umumnya, terdapat serangkaian otot dan ligamen pada belakang badan anda yang memegang tulang-tulang belakang supaya ia berada dalam keadaan betul. Anda boleh mencederakan otot-otot ini apabila meregangkannya secara berlebihan. Keadaan ini boleh menyebabkan koyakan pada tisu otot.
Akibat kecederaan tersebut, otot kemudiannya menjadi lemah, oleh itu, ia mungkin tidak dapat memegang tulang-tulang belakang anda di tempat dengan betul. Tulang belakang menjadi kurang stabil dan akan mengakibatkan sakit pinggang.
Untuk maklumat lebih lanjut, boleh baca di WebMD.
Punca sakit pinggang
Sebelum itu, ingin kami nyatakan di sini, apa yang kami kongsikan di sini ialah punca sakit pinggang dan bukan punca sakit buah pinggang. Ia adalah dua perkara yang berlainan.
Terdapat beberapa punca dan penyebab yang menyebabkan wujudnya masalah sakit pinggang. Ia mungkin disebabkan oleh masalah pada bahagian tulang, otot, organ-organ pada bahagian tersebut, kecederaan ataupun masalah berkaitan saraf.
Punca sakit pinggang #1: Masalah tulang
Sakit pinggang yang berlaku disebabkan oleh masalah tulang selalunya terjadi pada tengah-tengah bahagian belakang. Antara punca masalah sakit pinggang ini adalah patah tulang belakang (Spondilolisis), patah tulang rusuk, kebengkokkan tulang belakang sebelah tepi (Scoliosis), kebengkokkan tulang belakang ke bawah (Kyphosis), degenerasi cakera intervertebral (Spondilosis), kemampatan cakera intervertebral dan kegelongsoran tulang belakang (Spondilolithesis)

Punca sakit pinggang #2: Masalah otot
Sakit pinggang yang disebabkan oleh masalah otot dipanggil ‘Lumbago’. Antara penyebabnya adalah oleh otot belakang yang terseliuh dan ketegangan otot belakang.
Punca sakit pinggang #3: Masalah organ
Rasa sakit pinggang yang disebabkan oleh masalah organ di bahagian tersebut dibezakan mengikut lokasi sakit pinggang tersebut, sama ada di bahagian sebelah kanan atau di bahagian sebelah kiri.

Sakit pinggang belakang sebelah kanan boleh terjadi disebabkan masalah hempedu seperti infeksi, ataupun obstruksi ke asid hempedu. Ia juga boleh berlaku disebabkan masalah buah pinggang seperti jangkitan, batu karang, autoimun, barah buah pinggang dan sebagainya.
Sakit pinggang belakang sebelah kiri boleh dialami jika mengalami masalah buah pinggang seperti infeksi, batu karang, autoimun, barah buah pinggang dan sebagainya.

Bagi individu wanita yang mengalami rasa sakit pinggang, ia boleh disebabkan oleh masalah berkaitan rahim dan juga ovari. Masalah seperti fibroid juga boleh menyebabkan sakit pinggang.
Punca sakit pinggang #4: Trauma
Sakit pinggang juga boleh berlaku disebabkan oleh trauma ke bahagian belakang yang boleh mencederakan mana-mana organ, tulang ataupun otot. Trauma dalam kes ini adalah disebabkan dimaksudkan oleh kejadian seperti kemalangan atau terjatuh.

Rasa sakit pinggang juga boleh berlaku disebabkan oleh masalah saraf seperti ‘sciatica’ .

Tanda sakit pinggang
Punca sakit pinggang sudah tahu. Sekarang apakah antara tanda sakit pinggang pula?
Antara simptom yang mungkin akan anda lalui apabila anda mengalami sakit pinggang adalah seperti berikut:

Mengalamai masalah tidur
Rasa sakit pinggang mungkin akan menjalar ke bahagian kaki, paha, punggung dan juga ke perut
Anda mungkin tidak dapat membengkokkan badan dan tidak dapat meregangkan badan.
Selain itu, anda juga cenderung untuk berasa sakit apabila berdiri dengan tegak
Tanda kemerahan kulit di bahagian belakang, bengkak di bahagian belakang
Mengalami masalah kelengkungan tulang belakang.

Rasa sakit yang anda alami ini mungkin akan berterusan selama 10 hingga 14 hari.
Tetapi terdapat kemungkinan wujud gejala atau simptom yang mungkin mewujudkan kebimbangan kepada anda, anda di nasihatkan untuk berjumpa doktor untuk mendapatkan rawatan dan nasihat.

Cara mengatasi sakit pinggang
Punca sakit pinggang sudah tahu. Tanda-tanda anda mengalami sakit pinggang juga sudah ada. Kini, kami kongsikan rawatan untuk mengatasi masalah sakit pinggang pula.

Rehat secukupnya
Umumnya, rawatan yang disyorkan untuk masalah sakit pinggang adalah untuk berehat secukupnya. Ini kerana badan anda memerlukan masa untuk merawat dirinya sendiri. Dengan mendapatkan tidur dan rehat yang secukupnya, masalah kesakitan pada bahagian pinggang anda boleh dikurangkan dengan drastik.
Ubat tahan sakit
Seandainya masalah sakit pinggang anda menjadi semakin serius dan kronik, anda amatlah disarankan untuk mendapatkan rawatan doktor untuk diberikan ubat tahan sakit yang bersesuaian dengan keadaan anda. Terdapat beberapa pilihan ubat seperti Ibuprofen, Naproxen, dan asid Mephenamic. Malah Paracetamol juga berkesan untuk merawat sakit pinggang.
Guna ais
Pemampat atau tekanan ais dan panas boleh digunakan untuk mengurangkan rasa sakit pinggang. Pemampat ais akan mengurangkan penghantaran impuls sakit dan mampatan panas boleh mengurangkan rasa sengal pada otot-otot pada belakang badan. Tekanan panas atau ais ini perlu dilakukan sekurang-kurangnya selama 20 minit.
Tukar tilam
Jika anda mengalami rasa sakit yang disebabkan oleh masalah otot, anda mungkin boleh mengurangkan rasa sakit tersebut dengan menukar tilam anda. Gunakan tilam yang tebal dan rata. Ia dipercayai boleh mengurangkan rasa sakit pinggang dan juga sakit punggung. Malah terdapat juga tilam yang direka khusus untuk mengurangkan rasa sakit belakang.

Tukar kasut
Pemilihan kasut juga memainkan peranan penting dalam mengurangkan rasa sakit belakang. Sebaiknya pakailah kasut yang mempunyai lapisan yang tebal pada tumit untuk mengurangkan tekanan pada tulang belakang dan mengurangkan kesakitan.
Tukar gaya hidup
Antara penyebab utama yang menjadi penyebab sakit pinggang ialah gaya hidup. Jadi, perubahan gaya hidup dengan melakukan aktiviti fizikal dan bersenam secara tetap juga dapat menguatkan otot-otot belakang dan dalam masa yang sama dipercayai dapat membantu memperbaiki posisi otot belakang. Selain itu, senaman juga dapat menguatkan tulang punggung anda.
Urut badan (atau chiropractor)
Urutan tradisional ataupun kiropraktor boleh membantu meluruskan dan memulihkan sebarang bahagian yang terseliuh. Dikatakan akupuntur juga dapat menolong untuk merawat masalah sakit pinggang dan sakit punggung.
Terdapat masalah sakit pinggang mungkin berpunca daripada masalah tulang seperti tulang patah mungkin memerlukan pembedahan dan perlu memakai acuan plaster.

Akhir kata
Untuk makluman, semua cadangan rawatan adalah berdasarkan penyebab sakit pinggang tersebut. Untuk mendapatkan rawatan yang lebih tepat, sebaiknya anda perlu mendapatkan perbincangan dan rawatan daripada doktor bagi kepastian rawatan yang sesuai dengan anda.
Sakit pinggang adalah satu masalah normal yang mungkin dihadapi oleh setiap individu tanpa mengira usia. Orang tua, lelaki dan wanita adalah golongan yang selalu mengalami masalah ini. Namun, tak semestinya yang muda juga tidak kena. Satu lagi kes ialah, orang hamil atau mengandung juga mengalami masalah sakit pinggang ini.
Yang penting, jangan memandang remeh kesakitan yang dihadapi, kerana ia mungkin akan menyebabkan masalah yang lebih serius.
Jangan lupa lazimi doa selepas solat dan minta Allah sentiasa berikan kita kesihatan agar selalu dapat beribadah kepada-Nya.
Semoga bermanfaat.


Home / Health & Beauty

Cara Putihkan Gigi Secara Semulajadi (Dalam Bahasa Melayu)

Tak ada orang yang mahu gigi kuning. Tak kiralah lelaki atau perempuan ia kelihatan buruk. Jadi, jika anda salah seorang yang ingin kelihatan kemas dan cantik, jemput baca cara putihkan gigi secara semulajadi ini.
#1 Cara putihkan gigi secara semulajadi
Berikut kami senaraikan cara untuk memutihkan gigi dengan penerangan yang mudah:
Guna arang

Satu rahsia orang lama mengilat dan memutihkan gigi ialah dengan menggunakan arang.
Buktinya, pada masa kini, bahan tersebut turut digunakan dalam pembuatan ubat gigi kerana kandungan kalium hidroksidanya yang membersih.
Caranya, ambil arang atau kayu arang, tumbuk halus dan simpan dalam bekas bersih.
Gosokkan pada gigi setiap pagi selama 2-3 minit.
Tetapi anda juga perlu berhati-hati kerana penggunaan arang boleh merosakkan gigi.

Guna kayu sugi

Cara putihkan gigi ini sudah lama digunakan umat Islam terdahulu serta menjadi sunnah Rasulullah SAW.
Kayu sugi juga mampu memperkuatkan gigi, menghilangkan kotoran yang melekat pada gigi sekali gus menjadikan gigi putih bersinar.
Bonus jika menggunakan cara ini, ia senang dibawa ke mana saja.

Biji asam

Sama seperti arang, petua menggunakan biji asam popular kalangan nenek moyang kita.
Caranya ambil biji asam dan sangai (goreng tanpa minyak) hingga kehitaman.
Setelah sejuk, tumbuk halus dan serbuknya kita sapu pada gigi. Amalkan sekerap mungkin.

Putihkan gigi dengan garam

Siapkan garam secukupnya ke dalam mangkuk.
Basahkan berus gigi dengan air.
Masukkan berus gigi ke dalam mangkuk yang berisi garam tadi.
Gunakan berus gigi yang telah dipenuhi garam untuk berus gigi seperti biasanya kita menggunakan ubat gigi.
Lakukan cara putihkan gigi ini sebelum tidur atau selepas makan.
Jika anda tidak lalu untuk menggunakan garam semata-mata yang agak masin, cuba campurkan dengan lemon seperti panduan di bawah.

Guna lemon dan garam

Dua bahan ini agak terkenal dengan fungsinya yang pelbagai.
Juga bermanfaat untuk mencerah dan memutihkan gigi, kesegaran pada lemon dan kuasa garam yang ‘membersih’ juga dapat mengawal bau nafas.
Campurkan jus lemon ke dalam garam dan kacau hingga larut.
Jadikannya seperti ubat gigi dan gosok seperti biasa. Namun diingatkan, jangan amal selalu kerana ia boleh menghakis enamel gigi.
Anda juga boleh menggantikan lemon dengan limau nipis.

Putihkan gigi dengan kunyit dan mint

Tuangkan sedikit serbuk kunyit dan sedikit ekstrak daun mint pada sebuah mangkuk.
Basahkan berus gigi dengan air dan celupkan berus gigi pada mangkuk tadi yang berisi campuran kunyit.
Kemudian, gosok gigi seperti biasa.
Biarkan selama 5 minit dan berkumur-kumur.

Kulit limau atau kulit oren

Siapa sangka, sisa buangan dapur ini juga berkesan merawat masalah gigi kuning.
Cara putihkan gigi dengan kulit limau sangat mudah.
Gosok kulit limau secara teratur pada gigi setiap hari.
Bagaimanapun, diingatkan, kepada anda yang menghidapi masalah gigi sensitif agar berwaspada kerana ia boleh memudaratkan gigi.
Ini kerana kandungan vitamin C yang tinggi pada kulit limau.

Guna strawberi

Si kecil molek ini juga tidak kurang hebatnya menjadikan gigi anda putih bersinar.
Kisar buah ini dan jadikannya seperti pes dan gosok pada gigi anda.
Atau paling mudah, makan saja buah ini lebih kerap!
Tidak hanya strawberi, epal dan saderi juga berkesan memutihkan gigi.

Putihkan gigi dengan soda bikarbonat

Bahan ini boleh menghilangkan plak dan memutihkan gigi.
Ambil satu sudu soda bikarbonat dan campur dengan ubat gigi anda.
Gosok dan bilas seperti biasa.
Awas, jangan amalkan selalu kerana ia boleh menghakis enamel gigi.

#2 Cara memutihkan gigi (rawatan alternatif, guna kaedah moden)
Rawatan alternatif ini sedikit-sebanyak boleh membantu, sebagai salah satu cara putihkan gigi. Terutama sekali pada orang yang mempunyai duit lebih, dan mahukan kesan yang cepat dan berkesan.

Rawatan laser

Ini cara paling pantas untuk memutihkan gigi!
Bahan kimia untuk pemutihan gigi akan bertindak balas dengan laser yang dipancar mengeluarkan radikal oksigen bebas bagi memutihkan gigi setelah pigmen di dalam permukaan gigi dileraikan.
Namun kos penggunaan laser di klinik dalam rawatan rutin adalah lebih tinggi berbanding rawatan pergigian konvensional.
Namun, apa salahnya laburkan sedikit wang untuk hasil yang luar biasa.

Jalur pemutihan

Yang tidak biasa dengar jalur pemutihan, boleh Google dalam Bahasa Inggeris “white stripes”.
Cara putihkan gigi dengan jalur pemutihan cukup mudah.
Ada banyak jual di farmasi.
Jalur pemutihan komersial yang anda beli sama ada di klinik pergigian atau farmasi adalah antara usaha awal memulakan proses pemutihan gigi jika anda tidak mempunyai wang ketika mempertimbangkan rawatan ditawarkan doktor gigi anda.
Kaedah ini berkesan dan berfungsi dengan pantas, bergantung pada jenis jalur yang anda beli.
Jalur dilekatkan pada gigi atas dan bawah dan dikeluarkan selepas bahan kimia pelunturannya beroperasi.
Boleh tonton di YouTube untuk cara penggunaan yang betul.

Gel tray

Gel tray yang mengandungi karbamid peroksida juga beroperasi dengan cara sama seperti jalur pemutihan kecuali ia dipasang terus mengikut acuan gigi.
Ia dipakai untuk tempoh masa, biasanya dari beberapa jam sehari setiap hari pada waktu malam sehingga empat minggu dan lebih lama (bergantung kepada tahap perubahan warna dan tahap pemutihan yang diingini).
Ingat, jika tidak pasti, dapatkan konsultasi dari doktor gigi terlebih dahulu.

Gunakan ubat gigi khas

Kalau kurang rajin, gunakan ubat gigi!
Semua ubat gigi membantu menghilangkan kotoran permukaan.
Sesetengah ubat gigi pemutihan mengandungi penggilap lembut atau agen kimia yang memberikan keberkesanan penyingkiran kotoran tambahan.
Bagaimanapun, kaedah ini hanya  boleh membantu menghilangkan kotoran permukaan sahaja dan tidak mengandungi peluntur.
Jadi masa yang diambil untuk melihat hasilnya adalah agak lama.

Bagi yang rajin baca dalam Bahasa Inggeris, boleh baca banyak lagi kaedah dan cara putihkan gigi di WebMD.

Akhir kata
Anda mahu guna cara putihkan gigi dengan petua tradisional atau rawatan alternatif, tepuk dada tanya poket.  Pilihan semestinya di tangan anda.
Terpulang kepada keazaman anda untuk kelihatan cantik. Pendek kata, jangan malas!
Namun, jika anda berduit, terpulang samada sangup berbelanja semata-mata untuk putihkan gigi.

Jemput baca juga berkenaan penulisan lain berkenaan mulut dan gigi seperti cara hilangkan bengkak gusi, cara melegakan sakit tekak dan jenis ubat sakit gigi yang boleh dibeli di farmasi.
Semoga bermanfaat.


Home / Health & Beauty

Punca Kencing Tak Lawas (Dan Cara Mengatasi Untuk Lelaki)

Anda terasa ingin membuang air kecil walaupun baru beberapa minit melakukannya? Atau anda sering berulang-alik ke tandas, gara-gara sentiasa berasa ingin kencing? Adakah ini satu penyakit? Atau mungkinkah ini adalah salah satu punca kencing tak lawas yang membahayakan?
Langkau artikel ini untuk baca tentang punca kencing kotor.
Apa itu kencing tak lawas?
Untuk yang tidak tahu, dalam terma perubatan (medical term) dan dalam Bahasa Inggeris, kencing tak lawas dipanggil Urinary Symptom. Juga dipanggil Urinary Tract Infection (UTI), seperti dalam MedicalNewsToday; dan Bladder Infection, seperti yang digunakan oleh MayoClinic.
Sememangnya, jika anda memang jenis yang selalu berulang-alik ke tandas, anda sebenarnya sedang mengalami masalah kencing tak lawas di mana seseorang itu merasakan air kencingnya masih ada walaupun baru seketika membuang air kecil.
Malah ada kalanya terdapat air kencing yang meleleh keluar meskipun pesakit tidak berada di dalam tandas kerana mereka tidak mampu mengawal pengeluarannya.
Mengapa?
Punca kencing tak lawas
Terdapat pelbagai punca yang menyebabkan berlakunya masalah kencing tak lawas dalam kalangan masyarakat kita.
Yang paling selalu mengalami masalah ini ialah lelaki. Biasanya, ia akan berlanjutan sehingga boleh kena sakit gout. Namun, ibu hamil juga mungkin mengalami kencing tak lawas.
Antara tanda dan penyebab kencing tak lawas (kecuali ibu hamil) ialah:

Punca kencing tak lawas #1: Ada sakit batu karang
Batu karang yang berlaku di pundi kencing akan menyebabkan pesakit mengalami kesakitan ketika buang air kencing selain air kencing berdarah.
Malah pesakit juga akan mengalami kencing tak lawas kerana kewujudan batu tersebut akan merangsang reseptor di dalam pundi kencing dan membuatkan mereka sering berasa seolah-olah masih terdapat air kencing dalam pundi kencing sedangkan yang ada hanyalah batu sahaja.
Ramai orang tak tahu yang dia sebenarnya menghidapi penyakit batu karang, yang memerlukan pembedahan. Cepat-cepat jumpa doktor untuk mengesahkan perkara ini.

Punca kencing tak lawas #2: Menghidapi kanser prostat (kanser pundi kencing)
Saiz prostat akan membesar dan menghimpit saluran air kencing akibat kanser prostat. Keadaan tersebut bukan sahaja akan menyebabkan pesakit sukar untuk membuang air kencing tetapi turut menyebabkan rasa tidak puas walaupun telah membuang air kencing.
Manakala penghidap kanser pada pundi kencing pula akan mengalami pendarahan dalam pundi kencing.
Darah yang terlalu banyak akan membeku di dalam pundi kencing dan mengakibatkan penyumbatan pada saluran air kencing.

Punca kencing tak lawas #3: Menghidapi Benign Prostatic Hyperplasia
Benign Prostatic Hyperplasia berlaku apabila struktur prostat di bahagian saluran air kencing membesar dan menghimpit saluran air kencing.

Prostat yang berfungsi untuk merembeskan semen ke dalam air mani boleh membengkak apabila umur seseorang lelaki kian meningkat.
Pembengkakan yang terlalu besar akan menghimpit saluran air kencing sehingga menyebabkan air kencing sukar untuk dibuang. Kondisi tersebut memaksa pesakit untuk meneran bagi mengeluarkan air kencing.

Punca kencing tak lawas #4: Ada penyakit kencing manis
Penghasilan air kencing semakin meningkat dalam kalangan pesakit kencing manis yang memiliki gula tidak terkawal.

Gula yang berlebihan akan masuk ke dalam air kencing dan menyebabkan ia pekat.
Kepekatan air kencing akan menarik air dalam tubuh untuk masuk ke dalam air kencing sehingga membuatkan pesakit kencing lebih kerap kerana isipadu air kencing yang dihasilkan adalah lebih banyak dan menyebabkan perasan kencing tidak lawas oleh pesakit.

Punca kencing tak lawas #5: Ada masalah saraf
Masalah saraf seperti slipped disc, multiple sclerosis, sindrom cauda equine dan kecederaan pada tulang belakang boleh mengganggu fungsi kawalan air kencing.

Punca kencing tak lawas #6: Masalah kencing kotor
Manakala kencing kotor yang berpunca daripada jangkitan kuman pada tempat buang air kencing pula akan menyebabkan rangsangan pada pundi kencing dan saluran air kencing.
Situasi itu akan menyebabkan pesakit rasa seolah-olah masih terdapat air kencing lagi di dalam pundi kencing.
Hakikatnya apa yang dirasai oleh pesakit hanyalah rangsangan akibat jangkitan kuman.

Cara mengatasi kencing tak lawas
Kaedah paling berkesan untuk mengatasi masalah kencing tak lawas adalah dengan mengenalpasti punca sebenar berlakunya penyakit tersebut.
Proses penyembuhan akan berlangsung dengan lebih lancar jika rawatan yang diambil bertepatan dengan punca yang mengakibatkannya.
Ada juga yang menggunakan supplement seperti Shaklee dan lain-lain. Namun, kami tidak akan komen tentang keberkesanannya kerana kami tidak pernah mencuba.
Berikut ialah antara cara mengatasi kencing tak lawas.

Rawatan batu karang
Batu karang bersaiz kecil boleh dipecahkan dengan menggunakan potassium citrate.
Ubat tersebut berupaya untuk mengalkalikan air kencing dan menjadikan struktur batu karang lebih rapuh dan mudah pecah.
Usah gusar, jika batu karang tidak boleh dirawat menggunakan potassium citrate. Anda boleh menghancurkannya menerusi laser khas. Bagi batu karang bersaiz besar pula pembedahan akan dilakukan bagi mengeluarkannya.

Merawat prostat
Masalah bengkak kelenjar prostat atau Benign Prostatic Hyperplasia boleh diatasi menerusi penggunaan beberapa jenis ubat.
Ubat-ubatan ini terbukti dapat mengecilkan atau mengecutkan saiz prostat. Ia boleh diperolehi daripada bahagian pembedahan (surgical department) di hospital dan pengambilannya perlu dipantau oleh doktor memandangkan ia mungkin mendatangkan kesan sampingan ke atas pesakit.
Namun, jika saiz prostat terlalu besar, biopsi akan dilakukan kerana dikhuatiri mengalami kanser. Pembedahan membuang prostat perlu dilakukan jika terbukti ia dijangkiti kanser bagimengelakkannya merebak ke bahagian tubuh yang lain.

Antibiotik
Pengambilan antibiotik diperlukan bagi mengatasi masalah jangkitan kuman pada saluran kencing.
Doktor akan memberikan ubat bagi mengalkalikan air kencing untuk menghalang pembiakan bakteria memandangkan kebanyakan bakteria tidak dapat membiak dalam kawasan yang beralkali.

Petua tradisional
Selain rawatan perubatan, kencing tak lawas juga boleh diatasi menerusi kaedah dan petua tradisional yang diakui berkesan sejak turun temurun.
Antaranya, dengan menggunakan daun sirih. Pesakit perlu merebus beberapa helai daun sirih sehingga mendidih dan meminumnya sebanyak dua kali sekali.
Pesakit juga boleh meminum air rebusan barli bagi melegakan kesakitan yang dialami akibat kencing tidak lawas.
 Akhir kata
Jika terdapat tanda-tanda awal yang kencing anda tak lawas, cepat-cepatlah berjumpa doktor. Jangan selalu sangat menahan kencing kerana ia tidak baik untuk kesihatan. Bimbang akan jadi penyakit yang lain  pula.
Kami doakan anda yang sedang membaca artikel ini, sihat walafiat sentiasa. Sekiranya sudah bebas dari sakit kencing tak lawas, mudah-mudahan mudah untuk menunaikan solat dan ibadah puasa di bulan Ramadhan.
Semoga bermanfaat.